
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 1328 

28 Ιουνίου 1999 


ΑΠΟΦΑΣΕΙ Σ 

Αριθ. 14880 

Έγκριση Κανονισμού Προμήθειας αγαθών του Ο.Π.Α.Π. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α. Του Α.Ν. 397/68 «περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ- 

τΓ ^”· 

β.ΤουΝ. 1558/85 «Κυβέρνηση και Κυβερνητικά Οργανα», 
γ. Του Ν. 3865/58 «περίτροποποιήσεως καισυμπληρώ- 
σεως της περί Εξωσχολικού Αθλητισμού Νόμων», σε συν¬ 
δυασμό με τις διατάξεις του Ν. 391/74. 

2. Της παρ. 3 του άρθρου 5 του Ν. 2286/1.2.1995 
(ΦΕΚ 19/Α). 

3. Την Υπουργική απόφαση «περί εγκρισεως του εσωτε¬ 
ρικού κανονισμού οργανώσεως. διαρθρώσεως και λει¬ 
τουργίας εν γένει της εσωτερικής υπηρεσίας του Ο.Π.Α.Π. 
όπως τροποποιήθηκε και συμπληρώθηκε μεταγενέστερα». 

4. Την υπ' αριθμ. 47968/9.10.96 απόφαση του Πρωθυ¬ 
πουργού και του Υπουργού Πολιτισμού «Ανάθεση αρμο¬ 
διοτήτων στον Υφυπουργό Πολιτισμού Ανδρέα Φούρα». 

5. Την κοινή απόφαση του Πρωθυπουργού και του Υπ. 
Ανάπτυξης υπ 1 αριθμ. 114/4.10.96 «Ανάθεση αρμοδιοτή¬ 
των στους Υφυπ. Ανάπτυξης». 

6. Το υπ’ αριθμ. 8ο θέμα που περιέχεται στο υπ' αριθμό 
6/15.3.99 Πρακτικό του Δ.Σ. του Ο.Π.Α.Π. το οποίο εγκρί- 
θήκε με την υπ' αριθμ. 6683/23.3.99 απόφαση της Γενικής 
Γραμματείας Αθλητισμού. 

7. Το γεγονός ότι από τις διατάξεις αυτής της απόφα 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε τον Κανονισμό Προμηθειών του Ο.Π.Α.Π. 
που ακολουθεί ως έχει: 

ΚΑΝΟΝΙΣΜΟΣ ΠΡΟΜΗΘΕΙΑΣ ΥΛΙΚΩΝ ΤΟΥ Ο.Π.Α.Π. 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

Ο Κανονισμός αυτός εκδίδεται σε εφαρμογή του άρ¬ 
θρου 5 παρ. 3 του Νόμου 2286/95. 

Με τον Κανονισμό αυτό καθορίζεται ο τρόπος και η 
διαδικασία προμήθειας υλικών του Ο.Π.Α.Π. 


ΔΙΑΔΙΚΑΣΙΕΣ ΣΥΝΑΨΗΣ ΣΥΜΒΑΣΕΩΝ ΠΡΟΜΗΘΕΙΩΝ 

Οι διαδικασίες σύναψης συμβάσεων προμηθειών δια- 
κρίνονται σε ανοικτές, κλειστές, συνοπτικές και με δια¬ 
πραγμάτευση. 

α) Ανοικτές είναι οι διαδικασίες (ανοικτός διαγωνισμός) 
που κάθε ενδιαφερόμενος προμηθευτής μπορεί να υπο¬ 
βάλλει προσφορά. 

β) Κλειστές είναι εκείνες (κλειστός διαγωνισμός) που 
μόνο οι προμηθευτές, οι οποίοι έχουν προσκληθεί από το 
φορέα, που διενεργεί το διαγωνισμό, μπορούν να υποβά¬ 
λουν προσφορά, σύμφωνα με τις προϋποθέσεις που ανα- 
φέρονται στα οικεία άρθρα. 

γ) Συνοπτικές διαδικασίες (πρόχειρος διαγωνισμός) 
είναι εκείνες που διενεργούνται μόνο για τη σύναψη συμ¬ 
βάσεων προμηθειών αγαθών αξίας άνω του ποσού του 
ενός εκατομμυρίου πεντακοσίων χιλιάδων (1.500.000) 
δραχμών και μέχρι του ποσού που καθορίζει εκάστοτε ο 
Υπουργός Ανάπτυξης. Ο πρόχειρος διαγωνισμός διενερ- 
γείται από Τριμελή Επιτροπή Προμηθειών μετά από εντο¬ 
λή του Συντονιστή Διευθυντή ή του νόμιμου Αναπληρωτή 
του. Στην περίπτωση αυτή δεν απαιτείται δημοσίευση της 
διακήρυξης. 

δ) Με διαπραγμάτευση (εξαιρετική ή απ’ ευθείας ανά¬ 
θεση) είναι η διαδικασία κατά την οποία ο Ο.Π.Α.Π. προ¬ 
σφεύγει στους προμηθευτές της επιλογής του και δια¬ 
πραγματεύεται τους ορούς της υπό σύναψη σύμβασης 
με έναν ή περισσότερους από αυτούς με ή χωρίς δημο¬ 
σίευση προκήρυξης διαγωνισμού. 

ΚΕΦΑΛΑΙΟ Β’ 

ΔΙΑΓΩΝΙΣΜΟΙ - ΑΞΙΟΛΟΓΗΣΗ - ΣΥΜΒΑΣΕΙΣ 
Άρθρο 2 

ΠΡΟΚΗΡΥΞΗ ΔΙΑΓΩΝΙΣΜΟΥ 

1. Οι όροι της διακήρυξης διαγωνισμού πρέπει να είναι 
σαφείς και πλήρεις 

2. Στις περιπτώσεις ανοικτού διαγωνισμού, η διακήρυξη 
περιλαμβάνει τουλάχιστον τα ακόλουθα: 

α) Το είδος του διαγωνισμού. 

β) Το είδος, την ποσότητα, τις τεχνικές προδιαγραφές 
του προς προμήθεια υλικού, καθώς και τη δυνατότητα 
στους προμηθευτές να υποβάλουν προσφορά για μέρος 
ή για το σύνολο της ζητούμενης ποσότητας (σύμφωνα με 
το Π.Δ. 370/1995 - Παράρτημα 1ν,Β>9,10,11). 

γ) Το χρόνο, τον τόπο και τον τρόπο παράδοσης των υ¬ 
λικών, ως και το χρόνο παραλαβής τους. 

δ) Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου, ΤΕΛΕΞ και τηλεφωτοαντιγραφικού 
μηχανήματος (ΕΑΧ) της Υπηρεσίας που διενεργεί το δια¬ 
γωνισμό. 

ε) Την ημερομηνία αποστολής περίληψης της διακήρυ¬ 
ξης στην Υπηρεσία Επισήμων Εκδόσεωντων Ευρωπαϊκών 
Κοινοτήτων για δημοσίευση, όπου τούτο απαιτείται. 

στ) Την προθεσμία μέσα στην οποία οι ενδιαφερόμενοι 
μπορούν να ζητήσουν, από την αρμόδια υπηρεσία που 
διενεργεί το διαγωνισμό, τα σχετικά έγγραφα. 

ζ) Τα αρμόδια όργανα για την αποσφράγιση των προ¬ 
σφορών. την ημερομηνία, ώρα και τόπο αποσφράγι¬ 
σης, καθώς και τα πρόσωπα που δικαιούνται να παρί- 
στανται. 

η) Το νόμισμα της προσφερόμενης τιμής, 
θ) Τον τύπο, τα ποσοστά, το νόμισμα, το χρόνο υποβο¬ 
λής των εγγυήσεων, καθώς και άλλες εξασφαλίσεις, εάν 
τυχόν ζητούνται, 
ι) Τον τρόπο πληρωμής. 

ια) Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά, καθορίζονται 
και τα στοιχεία με βάση τα οποία γίνεται η αξιολόγηση της 
προσφοράς. 

ιβ) Την προθεσμία για την παραλαβή των προσφορών α¬ 
πό την αρμόδια Υπηρεσία και τη Διεύθυνση στην οποία 
πρέπει να αποσταλούν και τη γλώσσα ή τις γλώσσες στις 
οποίες πρέπει να έχουν συνταχθεί, 
ιγ) Τη διάρκεια ισχύος των προσφορών, 
ιδ) Τις προϋποθέσεις αναπροσαρμογής του τιμήματος, 
εφοσον κρίνεται ότι απαιτείται τέτοιος όρος. 

ιε) Τους αναγκαίους όρους, απόκλιση από τους 
οποίους συνεπάγεται απόρριψη της προσφοράς. 

3. Στις περιπτώσεις κλειστού διαγωνισμού, η διακήρυξη 
περιλαμβάνει τουλάχιστον τα ακόλουθα: 

α) Τα στοιχεία της παραπάνω παραγράφου 2 του 
άρθρου τούτου εκτός των εδαφίων στ, ιδ και ιε. 

β) Τον τύπο και το περιεχόμενο των αιτήσεων συμμετο¬ 
χής, την προθεσμία για την υποβολή τους στην αρμόδια 
υπηρεσία, τη διεύθυνση στην οποία πρέπει να υποβλη¬ 
θούν. 

γ) Την ημερομηνία, μέχρι την οποία θα αποσταλούν από 
την ενδιαφερόμενη υπηρεσία οι προσκλήσεις για την 
υποβολή προσφορών. 

δ) Τα όρια μεταξύ των οποίων θα κυμανθεί ο αριθμός 
των υποψηφίων που πρόκειται να προσκληθούν να υπο¬ 
βάλουν προσφορά (εφ' όσον είναι απαραίτητο). 

4. Η πρόσκληση για την υποβολή προσφορών περιλαμ¬ 
βάνει τουλάχιστον τα ακόλουθα: 

α) Την προθεσμία για την υποβολή των προσφορών και 
τη διεύθυνση στην οποία πρέπει να αποσταλούν. 

β) Τα αρμόδια όργανα για την αποσφράγιση των 
προσφορών, τα πρόσωπα που μπορούν να παρίστα- 
νται, καθώς και την ημερομηνία, ώρα και τόπο απο¬ 
σφράγισης. 

γ) Τη διάρκεια ισχύος των προσφορών. 

Με την πρόσκληση, αποστέλλεται σ' αυτούς που επι- 
λέχθηκαν για υποβολή προσφορών και η σχετική διακή¬ 
ρυξη μαζί με όλα τα συμπληρωματικά της διακήρυξης 
έγγραφα, και στοιχεία. 


Αρθρο 3 

ΤΕΧΝΙΚΕΣ ΠΡΟΔΙΑΓΡΑΦΕΣ 

1 Στη διακήρυξη και σύμβαση επισυνάπτονται οι τε¬ 
χνικές προδιαγραφές του προς προμήθεια υλικού ή 
αναφέρεται συγκεκριμένο πρότυπο (Ευρωπαϊκό ή ανα¬ 
γνωρισμένου οργανισμού) ή προδιαγραφή (ενοποιημένη, 
άλλου φορέα κ.λ.π.). 

2. Οι τεχνικές προδιαγραφές των υπό προμήθεια υλι¬ 
κών ορίζονται από το οικείο όργονο του Ο.Π.Α.Π. ή την 
αρμόδια Διεύθυνση που διενεργεί το διαγωνισμό, και 
περιλαμβάνουν όλα εκείνα τα τεχνικά χαρακτηριστικά 
ώστε τα υλικά αυτά να εκπληρώνουν το σκοπό για τον 
οποίο προορίζονται και παράλληλα να περιγράφονται 
έτσι ώστε να εξασφαλίζεται η μεγαλύτερη δυνατή ευρύ¬ 
τητα συμμετοχής στο διαγωνισμό. 

Τεχνικές προδιαγραφές είναι οι τεχνικές απαιτήσεις 
που καθορίζουν τα απαιτούμενα χαρακτηριστικά του υλι¬ 
κού προκειμένου αυτό να προσδιορισθεί αντικειμενικά έ¬ 
τσι ώστε να ανταποκρίνεται στη χρήση, για την οποία προ¬ 
ορίζεται. 

Οι τεχνικές αυτές απαιτήσεις πρέπει να περιλαμβάνουν 
τα επίπεδα ποιότητας ή απόδοσης, την ασφάλεια, τις δια¬ 
στάσεις καθώς και τις απαιτήσεις που ισχύουν για το υλι¬ 
κό ή το προϊόν όσον αφορά την ποιότητα, την ορολογία, 
τις δοκιμές και μεθόδους δοκιμών, τη συσκευασία, τη 
σήμανση κ.λπ. 

Οι τεχνικές προδιαγραφές πρέπει να είναι σαφώς δια¬ 
τυπωμένες και πλήρως κατανοητές από όλους τους εν¬ 
διαφερομένους. 

3. Δεν επιτρέπεται η αναγραφή όρων στις τεχνικές προ¬ 
διαγραφές και στις διακηρύξεις που να προσδιορίζουν 
προϊόντα ορισμένης κατασκευής ή προέλευσης ή μεθό¬ 
δους επεξεργασίας, οι οποίες έχουν ως αποτέλεσμα να 
ευνοούν ορισμένες επιχειρήσεις ή προϊόντα. 

Ειδικότερα, οι τεχνικές προδιαγραφές απαγορεύονται 
να αναφέρονται σε εμπορικά σήματα, διπλώματα ευρεσι¬ 
τεχνίας. τύπους ευρεσιτεχνίας, τύπους ορισμένης προέ¬ 
λευσης ή παραγωγής, εκτός εξαιρετικών περιπτώσεων 
εάν υποχρεωτικά συνοδεύονται από τις λέξεις «η αντί¬ 
στοιχο» και εφόσον δεν είναι δυνατόν να περιγράφει ένα 
είδος διαφορετικά με τεχνικές προδιαγραφές σαφείς 
και πλήρως κατανοητές. 

Άρθρο 4 

ΚΑΝΟΝΕΣ ΔΗΜΟΣΙΟΤΗΤΑΣ 

1. Στις περιπτώσεις ανοικτού και κλειστού διαγωνισμού, 
ο Ο.Π.Α.Π. που διενεργεί το διαγωνισμό μεριμνά για ευ- 
ρεία γνωστοποίηση της σχετικής διακήρυξης και ειδικό¬ 
τερα: 

α) Γ ια τη δημοσίευση περίληψης των ουσιωδών στοιχεί¬ 
ων της διακήρυξης με ευθύνη της Δ/νσης Περιουσίας σε 
δύο τουλάχιστον οικονομικές εφημερίδες. 

β) Γ ια την ανάρτηση της περίληψης σε εμφανές μέρος 
της Υπηρεσίας που διενεργεί το διαγωνισμό. 

γ) Για τη διάθεση της διακήρυξης ή σχετικής ανακοί¬ 
νωσης σε περίπτωση κλειστού διαγωνισμού, στους 
ενδιαφερομένους από την ημερομηνία δημοσίευσης της 
περίληψής της. 

δ) Για την αποστολή περίληψης της διακήρυξης στην 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων, εφόσον η προϋπολογισθείσα αξία, εκτός του 

Φόρου Προστιθέμενης Αξίας, είναι ίση ή μεγαλύτερη από 
την αντίστοιχη αξία σε δραχμές 200.000 0Τ3. Η δημοσί 
ευση της περίληψης της διακήρυξης στον ελληνικό τύπο 
δεν γίνεται πριν από την ημερομηνία αποστολής της πε¬ 
ρίληψης της διακήρυξης στην Υπηρεσία Επισήμων Εκδό¬ 
σεων των Ευρωπαϊκών Κοινοτήτων, η οποία πρέπει να 
αναφέρει και την ημερομηνία αυτή και δεν μπορεί να πε¬ 
ριέχει πληροφορίες διάφορες από τις δημοσιευόμενες 
στην Επίσημη Εφημερίδα των Ευρωπαϊκών Κοινοτήτων. 

ε) Τα αναφερόμενα ποσά της παραπάνω παραγράφου 
δ' καθώς και του άρθρου 8 παράγρ. 2γ ισχύουν κατά την 
υπογραφή του παρόντος και τροποποιούνται σύμφωνα 
με πς εκάστοτε ισχύουσες διατάξεις. 

2. Τα έξοδα δημοσίευσης των ανακοινώσεων στον ελ¬ 
ληνικό τύπο βαρύνουν τον Ο.Π.Α.Π. που εκτελεί τις προ¬ 
μήθειες, στη δε Επίσημη Εφημερίδα των Ευρωπαϊκών 
Κοινοτήτων, την Ευρωπαϊκή Ένωση. 

Άρθρο 5 

ΓΛΩΣΣΑ 

1. Τα έγγραφα που απαιτούνται για τη διενέργεια των 
διαγωνισμών και τη συμμετοχή σ' αυτούς, συντάσσονται 
στην Ελληνική γλώσσα. 

2. Από τη διακήρυξη μπορεί να επιτρέπεται η υποβολή 
των τεχνικών στοιχείων της προσφοράς στην Αγγλική 
γλώσσα. 

Άρθρο 6 

ΠΡΟΣΟΝΤΑ ΚΑΙ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι συμμετέχοντες στους διαγωνισμούς υποβάλλουν, 
μαζί με την προσφορά τους, τα εξής δικαιολογητικά: 

α. Οι Έλληνες πολίτες: 

1) Εγγύηση συμμετοχής στο διαγωνισμό. 

2) Απόσπασμα ποινικού μητρώου, έκδοσης τουλάχι- 
στοντου τελευταίου τριμήνου, από το οποίο να προκύπτει 
ότι δεν έχουν καταδικασθεί για αδίκημα σχετικό με την ά¬ 
σκηση της επαγγελματικής τους δραστηριότητας. 

3) Πιστοποιητικό αρμόδιας δικαστικής ή διοικητικής 
Αρχής, έκδοσης τουλάχιστον του τελευταίου εξαμήνου, 
από το οποίο να προκύπτει ότι δεν τελούν υπό πτώχευση, 
εκκαθάριση, αναγκαστική διαχείριση, πτωχευτικό συμ¬ 
βιβασμό ή άλλη ανάλογη κατάσταση και επίσης ότι δεν 
τελούν υπό διαδικασία κήρυξης σε πτώχευση ή έκδοσης 
απόφασης αναγκαστικής εκκαθάρισης ή αναγκαστικής 
διαχείρισης ή πτωχευτικού συμβιβασμού ή υπό ανάλογη 
διαδικασία. 

4) Πιστοποιητικό που εκδίδεται από αρμόδια κατά 
περίπτωση Αρχή, από το οποίο να προκύπτει ότι είναι 
ενήμεροι ως προς τις υποχρεώσεις τους που αφορούν τις 
εισφορές κοινωνικής ασφάλισης και ως προς τις φορο¬ 
λογικές υποχρεώσεις τους κατά την ημερομηνία διενέρ¬ 
γειας του διαγωνισμού. 

Σε περίπτωση εγκατάστασής τους στην αλλοδαπή, τα 
δικαιολογητικά των παραπάνω εδαφίων (3) και (4) εκδί- 
δονται με βάση την ισχύουσα νομοθεσία της χώρας που 
είναι εγκατεστημένος από την οποία και εκδίδεται το 
σχετικό πιστοποιητικό. 

5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το 
ειδικό επάγγελμά τους ή βεβαίωση άσκησης επαγγέλ¬ 
ματος από αρμόδια Δημόσια Αρχή ή Αρχή Τοπικής Αυτο¬ 
διοίκησης για όσους ασκούν γεωργικό ή κτηνοτροφικό 


επάγγελμα, που θα έχουν εκδοθεί το πολύ έξι (6) μήνες 
πριν από την διενέργεια του διαγωνισμού, 

β. Οι Αλλοδαποί: 

1) Εγγύηση συμμετοχής στο διαγωνισμό. 

2) Απόσπασμα ποινικού μητρώου ή ισοδύναμου εγγρά¬ 
φου αρμόδιας διοικητικής ή δικαστικής Αρχής της χώρας 
εγκατάστασής τους, έκδοσης τουλάχιστον του τελευ¬ 
ταίου τριμήνου, από το οποίο να προκύπτει ότι δεν έχουν 
καταδικασθεί για αδίκημα σχετικό με την άσκηση της 
επαγγελματικής τους δραστηριότητας. 

3) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της χώρας εγκατάστασής 
τους, από το οποίο προκύπτει ότι δεν συντρέχουν οι περι¬ 
πτώσεις (3) και (4) του εδαφίου α' του παρόντος άρθρου. 

4) Πιστοποιητικό της αρμόδιας Αρχής της χώρας εγκα¬ 
τάστασής τους, περί εγγραφής τους στα μητρώα του 
οικείου Επιμελητηρίου ή σε ισοδύναμες επαγγελματικές 
οργανώσεις. 

γ. Τα νομικά πρόσωπα ημεδαπά ή αλλοδαπά: 

1) Τα παραπάνω δικαιολογητικά των εδαφίων (α) και 
(β) εκτός του αποσπάσματος ποινικού μητρώου ή του 
ισοδύναμου προς τούτο εγγράφου. 

δ. Συνεταιρισμοί: 

1) Τα δικαιολογητικά των περιπτώσεων (1), (3) και (4) εδ. 
α του παρόντος άρθρου. 

2) Βεβαίωση εποπτεύουσας αρχής ότι ο Συνεταιρισμός 
λειτουργεί νόμιμα. 

ε. Οι ενώσεις προμηθευτών που υποβάλλουν κοινή προ¬ 
σφορά: 

1) Τα παραπάνω κατά περίπτωση δικαιολογητικά, για 
κάθε προμηθευτή που συμμετέχει στην Ένωση. 

2) Η ένωση προμηθευτών υποβάλλει κοινή προσφορά, 
η οποία υπογράφεται υποχρεωτικά είτε από όλους τους 
προμηθευτές που αποτελούν την ένωση, είτε από εκπρό¬ 
σωπό τους εξουσιοδοτημένο με συμβολαιογραφική πρά¬ 
ξη. Στην προσφορά απαραιτήτως πρέπει να αναγράφεται 
η ποσότητα του υλικοί) ή το μέρος αυτού που αντιστοιχεί 
στον καθένα στο σύνολο της προσφοράς. 

3) Με την υποβολή της προσφοράς κάθε μέλος της 
ένωσης ευθύνεται εις ολόκληρο. Σε περίπτωση κατακύ- 
ρωσης ή ανάθεσης της προμήθειας, η ευθύνη αυτή εξα¬ 
κολουθεί μέχρι πλήρους εκτέλεσης της σύμβασης. 

4) Σε περίπτωση που εξαιτίας ανικανότητας για οποιο- 
δήποτε λόγο ή ανώτερος βίας, μέλος της ένωσης δεν 
μπορεί να ανταποκριθεί στις υποχρεώσεις της ένωσης 
κατά το χρόνο αξιολόγησης των προσφορών, τα υπόλοι¬ 
πα μέλη συνεχίζουν να έχουν την ευθύνη ολόκληρης της 
κοινής προσφοράς με την ίδια τιμή. 

Εάν η παραπάνω ανικανότητα προκόψει κατά το χρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και όρους. 

Τα υπόλοιπα μέλη της ένωσης και στις δύο παραπάνω 
περιπτώσεις μπορούν να προτείνουν αντικαταστάτη, Η 
αντικατάσταση μπορεί να εγκριθεί με απόφαση του οι¬ 
κείου Υπουργού ή του αρμόδιου για την Διοίκηση του 
φορέα οργάνου, ύστερα από γνωμοδότηση του αρμό¬ 
διου οργάνου. 

2. Τα παραπάνω δικαιολογητικά εκτός της εγγύησης 
συμμετοχής μπορεί να γίνουν δεκτά από την Υπηρεσία 
εφόσον τούτα υποβληθούν το αργότερο σε πέντε (5) 
εργάσιμες ημέρες από την ημερομηνία διενέργειας του 
διαγωνισμού. 


Μ 

Επίσης μπορεί να μην υποβάλλονται μαζί με την προ¬ 
σφορά τα προαναφερόμενα δικαιολογητικά εκτός της 
εγγύησης συμμετοχής εφόσον έχουν κατατεθεί σε προ¬ 
γενέστερο χρόνο στην Υπηρεσία και δεν έχει λήξει η ισχύς 
τους, οπότε θα γίνεται ρητή μνεία στην προσφορά. 

3. Εφόσον οι προμηθευτές συμμετέχουν στους διαγω¬ 
νισμούς με αντιπρόσωπό τους, υποβάλλουν μαζί με την 
προσφορά παραστατικό εκπροσώπησης. 

4. Εάν σε κάποια χώρα δεν εκδίδονται τα παραπάνω 
έγγραφα ή δεν καλύπτουν όλες τις παραπάνω περι¬ 
πτώσεις, μπορούν να αντικατασταθούν από υπεύθυνη 
δήλωση του προμηθευτή που γίνεται ενώπιον δικαστικής 
ή διοικητικής αρχής ή συμβολαιογράφου. 

Άρθρο 7 

ΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΑΙΤΗΣΕΩΝ 
ΠΡΟΜΗΘΕΥΤΩΝ ΓΙΑ ΣΥΜΜΕΤΟΧΗ ΤΟΥΣ 
ΣΤΟΥΣ ΚΛΕΙΣΤΟΥΣ ΔΙΑΓΩΝΙΣΜΟΥΣ ΤΟΥ Ο.Π.Α.Π. 

1. Για την επιλογή των προμηθευτών που θα κληθούν να 
υποβάλλουν προσφορές και προκειμένου να διαπιστωθεί 
η φερεγγυότητά τους, η επαγγελματική αξιοπιστία τους, 
η χρηματοπιστωτική και οικονομική γενικότερα κατάστα¬ 
σή τους και οι τεχνικές δυνατότητες τους, λαμβάνονται 
υπόψη, εφόσον προβλέπονται στη διακήρυξη: 

α) Οι τυχόν νομικοί περιορισμοί λειτουργίας της επιχεί¬ 
ρησης. 

β) Εάν έχει αποκλεισθεί η συμμετοχή τους σε διαγωνι¬ 
σμούς. 

γ) Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ) Η συνέπεια της επιχείρησης στην εκπλήρωση τόσο 
των συμβατικών της υποχρεώσεων, όσο και των υποχρε- 
ώσεών της εν γένει προς το Δημόσιο Τομέα. 

ε) Εάν έχουν κάνει ψευδείς ή ανακριβείς δηλώσεις κατά 
την παροχή πληροφοριών που ζητούνται από την Υπηρε¬ 
σία. 

στ) Η οικονομική επιφάνεια της επιχείρησης, 
ζ) Η επιχειρηματική δομή, όπως η μορφή της επιχείρη¬ 
σης, το εύρος της δραστηριότητάς της και το κύρος της. 
η) Οι εμπορικές επιδόσεις της επιχείρησης, 
θ) Ο τεχνικός εξοπλισμός και το προσωπικό που διαθέ¬ 
τει η επιχείρηση, 
ι) Η παραγωγική δυνατότητα, 
ια) Η ποιότητα των προϊόντων. 

ιβ) Κάθε άλλο κριτήριο υπό την προϋπόθεση ότι τούτο 
θα αναφέρεται στη διακήρυξη. 

2. Προκειμένου να διαπιστωθούν τα αναφερόμενα στην 
παράγραφο 1 στοιχεία, στην πρόσκληση για την εκδήλω¬ 
ση ενδιαφέροντος καθορίζονται από την Υπηρεσία που 
διενεργεί το διαγωνισμό ποια δικαιολογηπκά που αναφέ- 
ρονται στο άρθρο 6 του παρόντος, εκτός της εγγύησης 
συμμετοχής, ή από τα ακόλουθα υποβάλλονται με την 
αίτηση συμμετοχής. 

α) Κατάλληλα τραπεζικά έγγραφα, αντίγραφο ή από¬ 
σπασμα του ισολογισμού επιχείρησης, δήλωση περί του 
συνολικού ύψους του κύκλου εργασιών της επιχείρησης 
καθώς και του κύκλου εργασιών της που αφορά ειδικότε¬ 
ρα το υπό προμήθεια υλικό, κατά τις τρεις προηγούμενες 
του έτους του διαγωνισμού οικονομικές χρήσεις. Εάν η ε¬ 
πιχείρηση λειτουργεί ή ασκεί επιχειρηματική δραστηριό¬ 
τητα σχετικά με το υπό προμήθεια υλικό, κατά χρονικό 
διάστημα που δεν επιτρέπει την έκδοση, κατά νόμον, 


τριών ισολογισμών, υποβάλλει τους ισολογισμούς που 
έχουν εκδοθεί και τα σχετικά επίσημα στοιχεία που υπάρ¬ 
χουν κατά το διάστημα αυτό. 

β) Κατάλογο στον οποίο αναφερονται οι κυριότερες 
παραδόσεις των τριών τελευταίων χρόνων και ειδικότερα 
τα υλικά, οι ποσότητες, η αξία, οι ημερομηνίες παραγγε¬ 
λίας παράδοσης και υποχρέωσης παράδοσης καθώς και 
οι παραλήπτες (δημοσίου ή ιδιωτικού τομέα). Στην πε¬ 
ρίπτωση που ο παραλήπτης ανήκει στο δημόσιο τομέα, οι 
παραδόσεις αποδεικνύονται με επίσημα παραστατικό 
έγγραφα πώλησης στο εσωτερικό ή στο εξωτερικό. 

γ) Περιγραφή του τεχνικού εξοπλισμού της επιχείρη¬ 
σης και των μέσων ελέγχου. 

δ) Κατάσταση προσωπικού κατά ειδικότητα θεωρημένη 
από αρμόδια αρχή. 

ε) Δείγμα των προσφερομένων υλικών, περιγραφή η 
φωτογραφίες αυτών. 

στ) Πιστοποιητικά που εκδίδονται από επίσημα γραφεία 
ποιοτικού ελέγχου ή αρμόδιες Υπηρεσίες, που να βεβαι¬ 
ώνουν τήρηση ορισμένων προδιαγραφών ή προτύπων 
των προϊόντων, όταν απαιτούνται από την Υπηρεσία. 

3. Κατά τη διαδικασία επιλογής των προμηθευτών, η 
Υπηρεσία που διενεργεί το διαγωνισμό έχει τη διακριτική 
ευχέρεια να ζητήσει οποιαδήποτε δικαιολογητικά είτε 
από αυτά που αναφερονται στο άρθρο 6 και 7 του παρό¬ 
ντος, εκτός της εγγύησης συμμετοχής, είτε από τα δικαι- 
ολογητικάτης παραγράφου 2 του παρόντος άρθρου που 
δεν ζητήθηκαν με την πρόσκληση εκδήλωσης ενδιαφέ¬ 
ροντος. 

4. Όσοι, από αυτούς που πληρούν τις παραπάνω προϋ¬ 
ποθέσεις, επιλέγουν να υποβάλλουν προσφορά, με 
απόφαση του Συντονιστή Διευθυντή, ύστερα από γνωμο¬ 
δότηση της Επιτροπής αξιολόγησης οφείλουν να 
προσκομίσουν τα δικαιολογητικά του άρθρου 6 του 
παρόντος, εκτός εκείνων που έχουν ήδη προσκομισθεί 
και δεν έχει λήξει η ισχύς τους. 

5. Στην περίπτωση που υποβάλλεται προσφορά σε 
ανοικτό ή κλειστό διαγωνισμό από προμηθευτή που δεν 
είναι ο ίδιος κατασκευαστής ολικά ή μερικά του υπό προ¬ 
μήθεια υλικού, η Επιτροπή αξιολόγησης έχει τη διακριτι¬ 
κή ευχέρεια στο στάδιο της αξιολόγησης να ζητήσει να 
προσκο μισθούν οποιαδήποτε από τα δικαιολογητικά της 
παραγράφου 2 του παρόντος άρθρου και για τον κατα¬ 
σκευαστή. 

6. Τα παραπάνω δικαιολογητικά της παραγράφου 2 του 
παρόντος άρθρου ισχύουν και στους ανοικτούς διαγωνι¬ 
σμούς. Στη διακήρυξη καθορίζεται απάτην Υπηρεσία που 
διενεργεί το διαγωνισμό ποια απο αυτά θα υποβληθούν 
με την προσφορά. 

Αρθρο 8 

ΠΡΟΘΕΣΜΙΕΣ ΔΙΑΓΩΝΙΣΜΩΝ 

1. Στους ανοικτούς διαγωνισμούς. 

α) Η προθεσμία για τη διενέργεια του ανοικτού διαγωνι¬ 
σμού δεν πρέπει να είναι μικρότερη των πενήντα δύο (52) 
ημερών από την ημερομηνία αποστολής της περίληψης 
της διακήρυξης στην Υπηρεσία Εκδόσεων των Ευρωπαϊ¬ 
κών κοινοτήτων ή των τριάντα πέντε (35) ημερών από την 
ημερομηνία δημοσίευσής της στον Ελληνικό τύπο, όταν 
δεν απαιτείται δημοσίευση στην Επίσημη Εφημερίδα των 
Ευρωπαϊκών Κοινοτήτων, σύμφωνα με τις διατάξεις του 
άρθρου 4 παράγραφος 1 του παρόντος. 

Σε περίπτωση επείγοντος, η προθεσμία των τριάντα 
(30) ημερών επιτρέπεται να συντμηθεί μέχρι σε είκοσι 
(20) ημέρες, με αιτιολογημένη απόφαση της αρμόδιας 
Υπηρεσίας. 

β) Εφόσον, από τους ενδιαφερομένους προμηθευτές, 
ζητηθούν έγκαιρα τα σχετικά με τον προκηρυσσόμενο 
διαγωνισμό έγγραφα, αυτά παραδίδονται ή αποστέλλο- 
νται σε αυτούς, μέσα σε οκτώ (8) εργάσιμες ημέρες από 
τη λήψη της σχετικής αίτησης. 

Σε περιπτώσεις επείγοντος, η προθεσμία αυτή μπορεί 
να συντμηθεί σε έξι (6) ημέρες. 

γ) Εφόσον ζητηθούν εγκαίρως συμπληρωματικές πλη¬ 
ροφορίες. σχετικά με τα έγγραφα του διαγωνισμού, αυ¬ 
τές παρέχονται το αργότερο έξι (6) εργάσιμες ημέρες, 
πριν από την ημερομηνία που έχει ορισθεί για την υπο¬ 
βολή ίων προσφορών. 

δ) Στις περιπτώσεις κατά τις οποίες τα σχετικά με τον 
προκηρυσσόμενο διαγωνισμό έγγραφα ή οι συμπληρω¬ 
ματικές πληροφορίες δεν είναι δυνατόν λόγω του όγκου 
τους, να αποσταλούν μέσα στις προθεσμίες που ορίζο¬ 
νται στα εδάφια β’ και γ’ ή όταν οι προσφορές δεν μπο¬ 
ρούν να γίνουν παρά μόνο μετά από επιτόπια επίσκεψη ή 
μετά από επιτόπου εξέταση των σχετικών με τον προκη¬ 
ρυσσόμενο διαγωνισμό εγγράφων, τότε οι προθεσμίες 
του εδαφίου α’ παρατείνονται ανάλογα 
ε) Η περίληψη της διακήρυξης του ανοικτού διαγωνι¬ 
σμού περιλαμβάνει τα πλέον ουσιώδη στοιχεία, των υπό 
προμήθεια υλικών του Οργανισμού. 

2. Στους κλειστούς διαγωνισμούς 
α) Η προθεσμία για την υποβολή των αιτήσεων συμ¬ 
μετοχής σε κλειστό διαγωνισμό δεν πρέπει να είναι μι¬ 
κρότερη των σαράντα (40) ημερών από την ημερομηνία 
αποστολής της περίληψης της διακήρυξης στην Υπηρε¬ 
σία Επισήμων Εκδόσεων των Ευρωπαϊκών Κοινοτήτων 
για δημοσίευση, ή των είκοσι πέντε (25) ημερών από την 
ημερομηνία δημοσίευσής της στον Ελληνικό τύπο, όταν 
δεν απαιτείται δημοσίευση στην Επίσημη Εφημερίδα των 
Ευρωπαϊκών Κοινοτήτων. 

Σε περιπτώσεις κατά τις οποίες επείγοντες λόγοι καθι¬ 
στούν τις προθεσμίες αυτές ανεφάρμοστες, τότε μπορεί 
να περιορισθεί με αιτιολογημένη απόφαση της αρμόδιας 
Υπηρεσίας, μέχρι είκοσι(20) και δέκα πέντε (15) ημέρες 
αντίστοιχα. Για τον καθορισμό των προθεσμιών αυτών 
συνυπολογίζονται οι ημερομηνίες της αποστολής περί¬ 
ληψης της διακήρυξης στην Υπηρεσία Επισήμων Εκδό¬ 
σεων των Ευρωπαϊκών Κοινοτήτων ή της δημοσίευσής 
της στον Ελληνικό τύπο και της τελευταίας ημερομηνίας 
για την υποβολή της αίτησης συμμετοχής 
β) Στους προμηθευτές που έχουν επιλεγεί για την υπο¬ 
βολή προσφοράς, αποστέλλεται έγγραφη πρόσκληση 
ταυτόχρονα και η οποία περιέχει τα στοιχεία που ορίζο¬ 
νται στο άρθρο 2 του παρόντος. Η πρόσκληση συνοδεύε¬ 
ται από τη διακήρυξη του διαγωνισμού. 

γ) Η προθεσμία για την υποβολή των προσφορών δεν 
πρέπει να είναι μικρότερη των σαράντα (40) ήμερων, από 
την ημερομηνία αποστολής της έγγραφης πρόσκλησης 
στην περίπτωση που η προ υπολογιζόμενη αξία της προ¬ 
μήθειας εκτόςΦ.Π.Α., είναι ίση ή μεγαλύτερη των 200.000 
ϋΤ5 και των είκοσι (20) ημερών από την αυτή ημερομηνία 
στις λοιπές περιπτώσεις. Σε περιπτώσεις κατά τις οποίες 
επείγοντες λόγοι καθιστούν τις προθεσμίες αυτές ανε¬ 
φάρμοστες τότε μπορεί να περιορισθούν με αιτιολογη¬ 
μένη απόφαση της αρμόδιας Υπηρεσίας, μέχρι δέκα (10) 


ημέρες, από την ημερομηνία αποστολής της έγγραφης 
πρόσκλησης Για τον καθορισμό των προθεσμιών αυτών 
συνυπολογίζονται και οι ημερομηνίες της αποστολής της 
έγγραφης πρόσκλησης και της τελευταίας ημερομηνίας 
για την υποβολή της προσφοράς. 

δ) Εφόσον ζητηθούν εγκαίρως συμπληρωματικές πλη¬ 
ροφορίες σχετικές μετη συγκεκριμένη προμήθεια, αυτές 
παρέχονται έξι (6) τουλάχιστον ημέρες πριν από την ημε¬ 
ρομηνία που έχει ορισθεί για την υποβολή των προσφο¬ 
ρών. Σε περίπτωση επείγοντος, η προθεσμία αυτή συ- 
ντέμνεται σε τέσσερις (4) ημέρες. 

ε) Η περίληψη της διακήρυξης του κλειστού διαγωνι¬ 
σμού περιλαμβάνει τουλάχιστον τα ουσιώδη στοιχεία του 
υπό προμήθεια υλικού. 

3. Με απόφαση του Δ.Σ. μπορεί να μετατίθεται η ημερο¬ 
μηνία της υποβολής των αιτήσεων συμμετοχής ή της διε¬ 
νέργειας διαγωνισμού, με ή χωρίς τροποποιήσεις των 
όρων της πρόσκλησης ή της διακήρυξης. Οταν η μετάθε¬ 
ση γίνεται χωρίς τροποποίηση των όρων της πρόσκλησης 
ή της διακήρυξης το χρονικό διάστημα της μετάθεσης 
ορίζεται με την παραπάνω απόφαση. Όταν η μετάθεση γί¬ 
νεται με τροποποίηση των όρων της πρόσκλησης ή της 
διακήρυξης, πρέπει από την ημερομηνία δημοσίευσης της 
σχετικής ανακοίνωσης μέχρι την ημερομηνία υποβολής 
των αιτήσεων συμμετοχής ή διενέργειας του διαγωνι¬ 
σμού, να μεσολαβεί χρονικό διάστημα όχι μικρότερο του 
ορισθέντος από την αρχική πρόσκληση ή διακήρυξη, 
εκτός αν από την απόφαση μετάθεσης προβλέπεται η 
σύντμηση του χρόνου αυτού, τηρούμενων των προθε¬ 
σμιών που ορίζονται σπς προηγούμενες παραγράφους. 

Στις περιπτώσεις αυτές, όσον αφορά τη δημοσίευση, 
ακολουθείται η ίδια διαδικασία που προβλέπεται από το 
άρθρο 4 του παρόντος. 

Άρθρο 9 

ΧΡΟΝΟΣ ΚΑΙ ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ 

1. Οσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές μέσα στην 
προθεσμία που ορίζεται από τη σχετική διακήρυξη ή πρό¬ 
σκληση. 

2. Οι προσφορές μετά την αποσφράγισή τους, παρα- 
λαμβάνονται από την αρμόδια Υπηρεσία ή την αρμόδια 
Επιτροπή αξιολόγησης που διενεργεί το διαγωνισμό. 

3. Εάν από τη διακήρυξη ή την πρόσκληση προβλέπεται 
ότι μαζί με την προσφορά πρέπει να κατατεθούν και δείγ¬ 
ματα του υλικού, αυτά κατατίθενται στην αρμόδια Υπη¬ 
ρεσία ή την αρμόδια επιτροπή αξιολόγησης, η δε σχετική 
απόδειξη υποβάλλεται μαζί με την προσφορά 

4. Οι προσφορές μπορεί να αποστέλλονται στην Υπη- 
οεσία με οποιοδήπετε τρόπο και παραλαμβάνονται με 
απόδειξη, με την απαραίτητη όμως προϋπόθεση οτι αυ 
τές θα περιέρχονται στην Υπηρεσία μέχρι την προηγού¬ 
μενη της ημερομηνίας διενέργειας του διαγωνισμού. Στις 
περιπτώσεις αυτές, όταν απαιτείται κατάθεση δείγματος, 
επιτρέπεται η αποστολή του σύμφωνα με τα οριζόμενα 
παραπάνω, υπό την προϋπόθεση όμως ότι τούτο θα πε- 
ριέλθει στην Υπηρεσία μέχρι τέσσερις (4) ημέρες από την 
επόμενη της ημερομηνίας διενέργειας του διαγωνισμού, 
το δε αποδεικτικό αποστολής θα περιέχεται απαραίτητα 
στο φάκελο προσφοοάς με τα τεχνικά στοιχεία. 

5. Στις περιπτώσεις που οι υποβαλλόμενες ή οι ταχυ¬ 
δρομικό αποστελλόυενες προσφορές δεν πληρούν τα 

οριζόμενα από τις διατάξεις των προηγουμένων παρα¬ 
γράφων του παρόντος άρθρου, δεν λαμβάνονται υπόψη. 

6. Προσφορές που περιέρχονται στην Υπηρεσία με 
οποιοδήποτε τρόπο, πριν από την διενέργεια του διαγω¬ 
νισμού. δεν αποσφραγίζονται αλλά παραδίδονται στα 
αρμόδια όργανα αποσφράγισης των προσφορών που 
παραλαμβάνουν πς προσφορές, προ της εκπνοής της 
προθεσμίας που καθορίζεται από τη διακήρυξη ή την 
πρόσκληση, προκειμένου να αποσφραγισθοΰν μαζί με 
τις άλλες που κατατέθηκαν με την προαναφερόμενη δια¬ 
δικασία. 

Στην περίπτωση κλειστού διαγωνισμού τυχόν υποβλη- 
θείσα προσφορά από προμηθευτή που δεν προσκλήθηκε 
προς τούτο, επιστρέφεται από την Υπηρεσία χωρίς να 
αποσφραγισθει. Επίσης επιστρέφονται, χωρίς να απο- 
σφραγισθούν και οι προσφορές που υποβάλλονται ή 
περιέρχονται στην Υπηρεσία, με οποιοδήποτε τρόπο, 
εκπρόθεσμα. 

7. Στο φάκελο κάθε προσφοράς πρέπει να αναγράφο¬ 
νται ευκρινώς: 

α) Η λέξη «προσφορά». 

β) Ο πλήρης τίτλος της αρμόδιας Υπηρεσίας που διε¬ 
νεργεί την προμήθεια. 

γ) Ο αριθμός της διακήρυξης. 

δ) Η ημερομηνία διενέργειας του διαγωνισμού. 

ε) Τα στοιχεία του αποστολέα. 

8. Κατά την αποσφράγιση των προσφορών το αρμόδιο 
όργανο ακόμη κι αν το ίδιο είναι αρμόδιο και για την 
αξιολόγησή τους, δεν είναι υποχρεωμένα να ελέγχει τη 
συμμόρφωση των διαγωνιζομένων ή των προσφορών 
τους προς τους όρους της διακήρυξης. 

Άρθρο 10 
ΠΡΟΣΦΟΡΕΣ 

1. Οι προσφορές υποβάλλονται μέσα σε φάκελο σφρα¬ 
γισμένο σε δύο αντίγραφα ο οποίος θα φέρει τις ενδείξεις 
που αναφέρονται στο άρθρο 9 του παρόντος. Μέσα στο 
φάκελο προσφοράς τοποθετούνται όλα τα σχετικά με την 
προσφορά στοιχεία και ειδικότερα ως εξής: 

α) Σε περίπτωση που διαγωνισμός γίνεται με κριτήριο τη 
χαμηλότερη μόνο τιμή, στον κυρίως φάκελο προσφοράς 
τοποθετούνται όλα τα ζητούμενα δικαιολογητικά και η 
εγγύηση συμμετοχής. Τα τεχνικά στοιχεία της προσφο¬ 
ράς τοποθετούνται σε χωριστό σφραγισμένο φάκελο 
μέσα στον κυρίως φάκελο με την ένδειξη «Τεχνική Προ¬ 
σφορά». Τα οικονομικά στοιχεία της προσφοράς τοπο¬ 
θετούντο!, επί ποινή απορρίψεως, σε χωριστό σφραγι¬ 
σμένο φάκελο επίσης μέσα τον κυρίως φάκελο με την 
ένδειξη «Οικονομική Προσφορά» 

β) Σε περίπτωση που ο διαγωνισμός γίνεται με κριτήριο 
την συμφερότερη προσφορά, στον κυρίως φάκελο προ¬ 
σφοράς, τοποθετούνται όλα τα ζητούμενα δικαιολογη- 
τικά και η εγγύηση συμμετοχής. Τα τεχνικά καθώς και τα 
λοιπά στοιχεία της προσφοράς, όπως κατατάσσονται 
στις ομάδες που αναφέρεται στο άρθρο 19 του παρό¬ 
ντος, τοποθετούνται σε χωριστό σφραγισμένο φάκελο 
μέσα στον κυρίως φάκελο, με την ένδειξη «Τεχνική 
Προσφορά». Τα οικονομικά στοιχεία της προσφοράς, 
τοποθετούνται, επί ποινή απορρίψεως, σε χωριστό σφρα¬ 
γισμένο φάκελο, επίσης μέσα στον κυρίως φάκελο με 
την ένδειξη «Οικονομικό Προσφορά». 


2. Οι φάκελοι τεχνικής και οικονομικής προσφοράς θα 
φέρουν και τις ενδείξεις του κυρίως φακέλου. 

3 Σε περίπτωση που τα τεχνικά στοιχεία της προσφο¬ 
ράς δεν είναι δυνατόν λόγω μεγάλου όγκου, να τοποθε¬ 
τηθούν στον κυρίως φάκελο, τότε αυτά συσκευάζονται 
ιδιαίτερα και ακολουθούν τον κυρίως φάκελο με την 
ένδειξη «Παράρτημα Προσφοράς» και τις λοιπές ενδεί¬ 
ξεις του κυρίως φακέλου. 

4. Οι προσφορές δεν πρέπει να έχουν ξέσματα, σβη¬ 
σίματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι 
καθαρογραμμένη και υονογραμμένη από τον προσφέρο- 
ντα, το δε αρμόδιο όργανο παραλαβής και αποσφρά¬ 
γισης των προσφορών πρέπει κατά τον έλεγχο να καθα¬ 
ρογράψει την τυχόν διόρθωση και να μονογράψει και 
σφραγίσει αιπή. Η προσφορά απορρίπτεται όταν υπάρ¬ 
χουν σ’ αυτή διορθώσεις που την καθιστούν ασαφή, κατά 
την κρίση του οργάνου αξιολόγησης των προσφορών. 

5. Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρους της διακήρυξης ή 
πρόσκλησης, εκτός εάν κατά περίπτωση στην προσφορά 
του ρητά αναφέρει τα σημεία εκείνα τα οποία τυχόν δεν 
αποδέχεται. Στην περίπτωση αυτή, πρέπει ο προσφέρων 
να αναφέρει στην προσφορά του τους όρους της προ¬ 
σφοράς που είναι διαφορετικοί από τους όρους της δια¬ 
κήρυξης, προκειμένου να αξιολογηθούν. 

Μετά την κατάθεση της προσφοράς, δεν γίνεται απο¬ 
δεκτή. αλλά απορρίπτεται ως απαράδεκτη κάθε διευκρί- 
νηση. τροποποίηση ή απόκρουση όρου της διακήρυξης ή 
της πρόσκλησης ή της προσφοράς. Διευκρινίσεις δίνο¬ 
νται μόνο όταν ζητούνται, από αρμόδιο όργανο, είτε ενώ¬ 
πιον του, είτε ύστερα από έγγραφο της Υπηρεσίας, μετά 
από σχετική γνωμοδότηση του οργάνου. 

Σημειώνεται ότι, από τις διευκρινίσεις που δίνονται σύμ¬ 
φωνα με τα παραπάνω, λαμβάνονται υπόψη μόνο εκείνες 
που αναφέρονται στα σημεία που ζητήθηκαν. 

6. Οι προσφορές δεν υπόκεινται στο τέλος χαρτοσή¬ 
μου. 

Άρθρο 11 

ΧΡΟΝΟΣ ΙΣΧΥΟΣ ΠΡΟΣΦΟΡΩΝ 

1. Οι προσφορές ισχύουν και δεσμεύουν τους προμη¬ 
θευτές επί σαράντα (40} ημέρες από την επόμενη της 
διενέργειας του διαγωνισμού, εκτός αν ορίζεται διαφο¬ 
ρετικά στην διακήρυξη ή την πρόσκληση. 

2. Προσφορά που ορίζει χρόνο ισχύος μικρότερο του 
προβλεπόμενου από τη διακήρυξη, απορρίπτεται ως 
απαράδεκτη. 

3. Η ισχύς της προσφοράς μπορεί να παρατείνεται, 
εφόσον ζητηθεί από την Υπηρεσία, πριν από τη λήξη της, 
κατ’ ανώτατο όριο για χρονικό διάστημα ίσο με το προ- 
βλεπόμενο από τη διακήρυξη. Μετά τη λήξη και του 
παραπάνω ανώτατου ορίου παράτασης ισχύος της προ¬ 
σφοράς, τα αποτελέσματα του διαγωνισμού ματαιώνο¬ 
νται. 

Άρθρο 12 
ΑΝΤΙΠΡΟΣΦΟΡΕΣ 

Στους διαγωνισμούς δεν γίνονται δεκτές αντιπροσφο¬ 
ρές- 

Σε περίπτωση υποβολής τους απορρίπτονται, ως απα¬ 
ράδεκτες. 

Άρθρο 13 

ΔΙΟΙΚΗΤΙΚΕΣ ΠΡΟΣΦΥΓΕΣ 
(ΕΝΣΤΑΣΕΙΣ) 

1. Κατά της διακήρυξης του διαγωνισμού, της συμμετο¬ 
χής προμηθευτή σ' αυτόν, κατά της νομιμότητας της διε¬ 
νέργειάς του επιτρέπεται ένσταση. 

2. Η ένσταση υποβάλλεται εγγράφως στο αρμόδιο για 
τη διενέργεια του διαγωνισμού όργανο του φορέα ως 
εξής: 

α. Κατά της διακήρυξης του διαγωνισμού. 

1) Στον ανοικτό διαγωνισμό μέσα στο μισό του χρονικού 
διαστήματος από τη δημοσίευση της διακήρυξης μέχρι 
την ημερομηνία λήξεως της προθεσμίας υποβολής των 
προσφορών. Για τον καθορισμό της προθεσμίας αυτής 
συνυπολογίζονται και οι ημερομηνίες της δημοσίευσης 
και της υποβολής των προσφορών. 

2) Στον κλειστό διαγωνισμό, μόνο από εκείνους που 
επιλέχθηκαν να υποβάλουν προσφορά, μέσα στο μισό 
του χρονικού διαστήματος από την ημερομηνία αποστο¬ 
λής σ’ αυτούς της διακήρυξης μέχρι την ημερομηνία λή¬ 
ξεως της προθεσμίας υποβολής των προσφορών. Γ ια τον 
καθορισμό της προθεσμίας αυτής συνυπολογίζονται και 
οι ημερομηνίες αποστολής της διακήρυξης και της διε¬ 
νέργειας του διαγωνισμού. 

Η ένσταση εξετάζεται από το αρμόδιο συλλογικό όργα¬ 
νο του φορέα που διενήργησε το διαγωνισμό (Επιτροπή 
Προμηθειών) και η σχετική απόφασή της εκδίδεται το 
αργότερο πέντε (5) εργάσιμες ημέρες πριν από τη διε¬ 
νέργεια του διαγωνισμού. 

β) Κατά της συμμετοχής προμηθευτή σ' αυτόν ή της δια¬ 
δικασίας παραλαβής και αποσφράγισης των προσφορών 
κατά τη διάρκεια διεξαγωγής του ιδίου του διαγωνισμού 
και μέχρι την επόμενη εργάσιμη ημέρα. Στον κλειστό δια¬ 
γωνισμό δικαίωμα ένστασης στην περίπτωση αυτή έχουν 
μόνο όσοι επιλέχθηκαν να υποβάλουν προσφορά. 

Η ένσταση αυτή δεν επιφέρει αναβολή ή διακοπή του 
διαγωνισμού αλλά εξετάζεται κατά την αξιολόγηση των 
αποτελεσμάτων του διαγωνισμού από την αρμόδια Επι¬ 
τροπή αξιολόγησης και εκδίδεται η σχετική απόφασή της 
μετά και από γνωμοδότηση της Νομικής Υπηρεσίας του 
Οργανισμού. 

Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά σ' αυτόν κατά του 
οποίου στρέφεται. 

γ) Κατά της νομιμότητας της διενέργειας διαγωνισμού 
(ανοικτού ή κλειστού) έως και την κατακυρωτική από¬ 
φαση μέσα σε χρονικό διάστημα μιας ημέρας από της 
κοινοποίησης της σχετικής απόφασης. Στον κλειστό δια¬ 
γωνισμό δικαίωμα ένστασης στην περίπτωση αυτή έχουν 
μόνο όσοι επιλέχθηκαν να υποβάλουν προσφορά. 

Η ένσταση αυτή εξετάζεται από την Επιτροπή Αξιολό¬ 
γησης (ως ανωτέρω) και η σχετική απόφαση εκδίδεται το 
αργότερο σε δέκα (10) εργάσιμες ημέρες από λήξεως 
του χρονικού διαστήματος που έχει δικαίωμα υποβολής 
Η παραπάνω προθεσμία μπορεί με απόφαση του Συντο¬ 
νιστή Διευθυντή να παραταθεί στην περίπτωση που υφι- 
στανται εξαιρετικές περιπτώσεις. 

3. Ενστάσεις που υποβάλλονται για οποιουσδήποτε 
άλλους λόγους εκτός από τους προαναφερόμενους, δεν 
γίνονται δεκτές. 

4. Οι ενιστάμενοι λαμβάνουν γνώση της σχετικής από¬ 
φασης με φροντίδα τους. 

5. Ο προμηθευτής μπορεί κατά των αποφάσεων που 


επιβάλλουν οιασδήποτε μορφής κυρώσεις σε βάρος 
του να υποβάλει προσφυγή μέσα σε ανατρεπτική προ¬ 
θεσμία τριάντα (30) ημερών, από την ημερομηνία της 
καταχώρισης της σχετικής απόφασης. Επί της προ¬ 
σφυγής αποφαίνεται το Δ.Σ του Ο.Π.Α.Π. μετά από 
πρόταση του Συντονιστή Διευθυντή. Η απόφαση επί 
της προσφυγής δεν επιδέχεται προσβολή με άλλη οι¬ 
ασδήποτε φύσεως διοικητική προσφυγή. 

6. Η Επιτροπή αξιολόγησης για τις ενστάσεις τις σχετι¬ 
κές μετά εδάφια β’ και γ’ της παραγρ. 2, υποβάλλει αιτιο¬ 
λογημένη γνωμοδότηση στο Δ.Σ του Ο. Π. Α. Π το οποίο και 
αποφαίνεται τελικά. 

Άρθρο 14 

ΕΠΙΛΥΣΗ ΔΙΑΦΟΡΩΝ 

1. Για επίλυση τυχόν διαφορών στη διακήρυξη ή σύμ¬ 
βαση, μπορεί να ορίζεται, είτε η προσφυγή στα πολιτικά 
δικαστήρια είτε η προσφυγή των συμβαλλόμενων στη δι¬ 
αιτησία, που ρυθμίζεται από τα κάθε φορά ισχύοντα. Οι α¬ 
ποφάσεις της διαιτησίας είναι υποχρεωτικές για τους 
συμβαλλόμενους. 

Άρθρο 15 

ΠΡΟΣΦΕΡΟΜΕΝΗ ΤΙΜΗ 

1. Με την προσφορά, η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση, εκτός από το Φ.Π.Α. 
για παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίδεται σε δραχμές ή σε 
συνάλλαγμα κατά τα καθοριζόμενα κάθε φορά στη δια¬ 
κήρυξη. Εφόσον απότη διακήρυξη προβλέπεται δυνατό¬ 
τητα προσφορών σε συνάλλαγμα, τότε η προσφερομενη 
τιμή εκφράζεται στο νόμισμα που επιθυμεί ο προμηθευ¬ 
τής. 

3. Για τη σύγκριση των προσφορών, οι τιμές σε συνάλ¬ 
λαγμα μετατρέπονται σε δραχμές με βάση την ισχύουσα 
τιμή ΡΙΧΙΝΌ του Επίσημου Δελτίου Συναλλαγμάτων 
έναντι Δραχμής (Ελεύθερη σύγκριση ΡΙΧΙΝΌ της Διατρα¬ 
πεζικής Αγοράς) κατά την ημερομηνία διενέργειας του 
διαγωνισμού. 

4. Προσφορά για εγχώριο προϊόν που δίνει τιμή σε 
συνάλλαγμα ή με ρήτρα συναλλάγματος απορρίπτεται 
ως απαράδεκτη. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από τη διακήρυξη, αποορίπτεται ως 
απαράδεκτη 

6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή, η προσφορά απορρίπτεται ως 
απαράδεκτη, με απόφαση του Συντονιστή Διευθυντή, 
υστέρα από γνωμοδότηση της αρμοδίας για την αξιολό¬ 
γηση των προσφορών Επιτροπής. 

Αρθρο 16 

ΑΝΑΠΡΟΣΑΡΜΟΓΗ ΤΙΜΩΝ 

1. Όταν από τη διακήρυξη προβλέπεται χρονος παρά¬ 
δοσης των υλικών μεγαλύτερος των δώδεκα (12; μηνών, 
τότε μπορεί να ορίζεται στη διακήρυξη όρος περί ανα¬ 
προσαρμογής της τιμής. Στην περίπτωση ου,ή γ. -,επει 
υποχρεωτικά να καθορίζεται στη διακήρυξη ο τύπος, ο 

τρόπος και οι προϋποθέσεις της αναπροσαρμογής. Με¬ 
ταξύ αυτών που θα λαμβάνονται υπόψη για την αναπρο¬ 
σαρμογή των τιμών είναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
τη διακήρυξη να παραδοθούν μετά την παρέλευση των 
δώδεκα (12) μηνών 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπρόθεσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

2. Για την πληρωμή του επιπλέον ποσού που προκύπτει 
μετά την αναπροσαρμογή, δεν απαιτείται σύναψη συ¬ 
μπληρωματικής σύμβασης. 

3. Όταν από τη διακήρυξη προβλέπεται αναπροσαρμο¬ 
γή τιμών, προσφορά με τιμές σταθερές απορρίπτεται. 

4. Σε ειδικές περιπτώσεις, κατά τη κρίση του Δ.Σ. του 
Ο.Π.Α.Π., μπορεί να ορίζεται στη διακήρυξη χρόνος ανα 
προσαρμογής της τιμής ακόμη και αν το προβλεπόμενο 
χρονικό διάστημα είναι μικρότερο των δώδεκα (12) μη 
νών. 

Αρθρο 17 

ΚΑΤΑΓΩΓΗ ΤΩΝ ΠΡΟΣΦΕΡΟΜΕΝΩΝ ΥΛΙΚΩΝ 

1. Οι προμηθευτές εφόσον ζητείται στη διακήρυξη 
υποχρεούνται ανάλογα με τη μορφή του διαγωνισμού να 
αναφέρουν σπς προσφορές τους τη χώρα καταγωγής 
των υλικών που προσφέρουν. 

2. Ο συμμέτοχων πρέπει να δηλώνει στην προσφορά 
του το εργοστάσιο, στο οποίο θα κατασκευάσει τα προ- 
σφερόμενα υλικά καθώς και τον τόπο εγκατάστασής του 
Εάν για την παραγωγή του τελικού προϊόντος μεσολα¬ 
βούν διάφορες φάσεις βιομηχανοποίησης, να δηλώνεται 
στην προσφορά το κατά περίπτωση εργοστάσιο και ο 
τόπος εγκατάστασής του. 

Εφόσον προβλέπεται ρητά από τη διακήρυξη 
προσφορά στην οποία δεν θα υπάρχει η παραπάνω δή¬ 
λωση θα απορρίπτεται ως απαράδεκτη. Εάν διαπιστωθεί 
από την υπηρεσία ανυπαρξία του εργοστασίου που 
δηλώθηκε με την προσφορά, κατά την ημερομηνία διε¬ 
νέργειας του διαγωνισμού, η προσφορά απορρίπτεται. Η 
προσφορά απορρίπτεται ως απαράδεκτη και όταν στο 
εργοστάσιο που δηλώνεται για την κατασκευή μερικώς ή 
ολικώς των υλικών έχει επιβληθεί ποινή αποκλεισμού από 
τους διαγωνισμούς του Δημοσίου, που ισχύει κατά την 
ημερομηνία διενέργειας του διαγωνισμού. 

3. Όταν οι προσφέροντες δεν θα κατασκευάσουν τα 
προαψερόμενα υλικά, μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2 που 
δηλώνονται στην προσφορά, πρέπει να επισυνάψουν σ' 
αυτή και υπεύθυνη δήλωση του νομίμου εκπροσώπου του 
εργοστασίου στο οποίο θα κατασκευαστούν τα υλικά, σε 
περίπτωση κατακύρωσης στον προμηθευτή υπέρ του 
οποίου εκδίδει την υπεύθυνη δήλωση προκειμένου να 
συνεκττμηθεί και το στοιχείο τούτο. 

4. Αλλαγή εργοστασίου μετά την υπογραφή της σύμ¬ 
βασης δεν είναι επιτρεπτή. 


Άρθρο 18 

ΑΠΟΣΦΡΑΓΙΣΗ ΤΩΝ ΠΡΟΣΦΟΡΩΝ ΚΑΙ 
ΑΝΑΚΟΙΝΩΣΗ ΤΙΜΩΝ 

1. Η Επιτροπή Αξιολόγησης προβαίνει στην έναρξη δια¬ 
δικασίας αποσφράγισης των προσφορών την ημερομη¬ 
νία και ώρα που ορίζεται από τη σχετική διακήρυξη ή πρό¬ 
σκληση. Προσφορές που υποβάλλονται μετά την έναρξη 
της διαδικασίας αποσφράγισης δεν αποσφραγίζονται, 
αλλά παραδίδονται στην υπηρεσία για επιστροφή, ως 
εκπρόθεσμες. Η αποσφράγιση γίνεται με την παρακάτω 
διαδικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται ο κυρίως φά¬ 
κελος της τεχνικής προσφοράς, μονογράφονται δε και 
σφραγίζονται από το παραπάνω όργανο όλα τα δικαιολο- 
γηπκά και η τεχνική προσφορά κατά φύλλο. Οι φάκελοι 
των οικονομικών προσφορών δεν αποσφραγίζονται, αλλά 
μονογράφονται και σφραγίζονται από το παραπάνω 
όργανό και τοποθετούνται σε ένα φάκελο ο οποίος επί¬ 
σης σφραγίζεται και υπογράφεται από το ίδιο όργανο και 
παραδίδεται στην αρμόδια υπηρεσία, προκειμένου να 
αποσφραγισθεί την ημερομηνία και ώρα που ορίζεται 
από τη διακήρυξη ή την πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, αποσφραγίζεται ο κυρίως 
φάκελος καθώς και ο φάκελος της τεχνικής προσφοράς, 
μονογράφονται δε και σφραγίζονται από το παραπάνω 
όργανο όλα τα δικαιολογητικά και τα στοιχεία της τεχνι¬ 
κής προσφοράς κατά φύλλο. Για την Οικονομική προ¬ 
σφορά ακολουθείται η ίδια παραπάνω διαδικασία. 

2. Μετά την αποσφράγιση των προσφορών το παραπά¬ 
νω όργανο προβαίνει στην καταχώρηση αυτών που υπο¬ 
βάλλουν προσφορές, καθώς και των δικαιαλογητικών που 
υπέβαλαν, κατά διαγωνισμό, όταν πρόκειται για περισ¬ 
σότερους από ένα διαγωνισμούς, σε πρακτικό το οποίο 
υπογράφει και σφραγίζει. 

3. Αποσφράγιση των προσφορών γίνεται στην περίπτω¬ 
ση ανοικτού διαγωνισμού δημόσια, στην περίπτωση δε 
του κλειστού διαγωνισμού παρουσία μόνο αυτών που 
κλήθηκαν και υπέβαλαν προσφορά ή εξουσιοδοτημένων 
εκπροσώπων τους, τους οποίους καλεί το αρμόδιο όργα¬ 
νο με βάση πίνακα που του έχει παραδώσει η αρμόδια για 
την εκτέλεση της προμήθειας υπηρεσία. 

Προσφορά που υποβλήθηκε από προμηθευτή που δεν 
περιλαμβάνεται στον παραπάνω πίνακα της υπηρεσίας, 
δεν αποσφραγίζεται, αλλά παραδίδεται στην υπηρεσία 
για επιστροφή. 

4. Μετά την παραπάνω διαδικασία ο σχετικός φάκελος 
του διαγωνισμού, μαζί με τους σφραγισμένους φακέλους 
που περιέχουν τα οικονομικά στοιχεία των προσφορών, 
παραδίδεται με απόδειξη σε υπάλληλο της υπηρεσίας 
που διενεργεί το διαγωνισμό. Οι σφραγισμένοι φάκελοι 
με τα οικονομικά στοιχεία των προσφορών, μετά την ολο¬ 
κλήρωση της αξιολόγησης των λοιπών στοιχείων αυτών, 
επαναφέρονται για όσες προσφορές κρίθηκαν αποδε¬ 
κτές με απόφαση του Συντονιστή Διευθυντή, στο παρα¬ 
πάνω αρμόδιο όργανο, για την αποσφράγισή τους κατά 
την ημερομηνία και ώρα που ορίζεται από τη σχετική δια¬ 
κήρυξη ή πρόσκληση και ακολουθεί σχετική ανακοίνωση 
τιμών κατά τα ανωτέρω. Οσες προσφορές δεν κρίθηκαν 
αποδεκτές δεν αποσφραγίζονται, αλλά επιστρέφονται. 
Εφόσον το όργανο αποσφράγισης των προσφορών είναι 

αρμόδιο και για την αξιολόγησή τους, οι σφραγισμένοι 
φάκελοι με τα οικονομικά στοιχεία των προσφορών πα¬ 
ραμένουν σε αυτό. 

5. Όσοι δικαιούνται, σύμφωνα με τα παραπάνω, να πα- 
ρευρίσκονται στη διαδικασία αποσφράγισης των προ¬ 
σφορών, λαμβάνουν γνώση των συμμετασχόντων στο 
διαγωνισμό καθώς επίσης καιτωντιμών που προσφέρθη- 
καν, στη περίπτωση που ο διαγωνισμός έγινε με κριτήριο 
τη χαμηλότερη μόνο τιμή. 

Άρθρο 19 

ΑΞΙΟΛΟΓΗΣΗ ΠΡΟΣΦΟΡΩΝ 

1. Για την αξιολόγηση προσφορών λαμβάνονται υπόψη 
κυρίως τα παρακάτω στοιχεία: 

α. Οταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή. 

1) Η συμφωνία της προσφοράς προς τους όρους και τις 
τεχνικές προδιαγραφές της διακήρυξης και της πρό¬ 
σκλησης. 

2) Ο ανταγωνισμός που αναπτύχθηκε. 

3) Η προσφερόμενη τιμή σε σχέση με πμές που προ- 
σφέρθηκανσε προηγούμενους διαγωνισμούς καιτηντρέ- 
χουσα στην αγορά τιμή, για όμοιο ή παρεμφερές υλικό. 

4) Κάθε άλλο, κατά την κρίση του αρμόδιου για την 
αξιολόγηση των αποτελεσμάτων του διαγωνισμού οργά¬ 
νου, ουσιώδες στοιχείο, από το οποίο να εξασφαλίζεται η 
καλή εκτέλεση της προμήθειας του υλικού. 

Η κατακύρωση τελικά γίνεται στον προμηθευτή με τη 
χαμηλότερη τιμή, εκ των προμηθευτών των οποίων οι 
προσφορές έχουν κριθεί ως αποδεκτές με βάση τις τε¬ 
χνικές προδιαγραφές και τους όρους της διακήρυξης. 

Ισότιμες θεωρούνται οι προσφορές με την αυτή ακρι¬ 
βώς τιμή και που είναι σύμφωνες με τους όρους και τις τε¬ 
χνικές προδιαγραφές της διακήρυξης και της πρόσκλη¬ 
σης. 

β. Όταν για την τελική επιλογή του προμηθευτή κρι¬ 
τήριο είναι η συμφερότερη προσφορά. 

1) Η τιμή. 

2) Οι όροι πληρωμής. 

3) Το κόστος εγκατάστασης, λειτουργίας και συντήρη¬ 
σης, όταν και όπως αυτά καθορίζονται συγκεκριμένα στη 
διακήρυξη. 

4) Η συμφωνία των προσφερόμενων υλικών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών που καθορίζονται στη διακήρυξη. 

5) Η λειτουργικότητα, ποιότητα και η αποδοπκότητα 
των υλικών με βάση τις τεχνικές απαιτήσεις της διακήρυ¬ 
ξης. 

6) Η καταλληλότητα των προσφερομένων υλικών για 
την εξυπηρέτηση του σκοπού για τον οποίο προορίζεται. 

7) Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται από τον ενδιαφερόμενο 
φορέα. 

8) Η παρεχόμενη εγγύηση καλής λειτουργίας ή διατή- 
ρησης. 

9) Η ποιότητα της εξυπηρέτησης (5ΕΠνΐΟΕ) μετά την 
πώληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών. 

10) Η τυχόν απαιτούμενη ιδιαίτερη ικανότητα, πείρα, ει¬ 
δίκευση και ο διατιθέμενος εξοπλισμός εκ μέρους του 
προμηθευτή, για την τεχνική υποστήριξη ίων ειδών. 

11) 0 χρόνος παράδοσης των υλικών εφόσον αιτιολο¬ 
γείται. 


12) Η σχέση κόστους αποδοτικότητας ή και άλλα στοι¬ 
χεία ανάλογα με τη φύση των υπό προμήθεια υλικών ή και 
των ιδιαιτέρων αναγκών του Ο.Π.Α.Π. που αναφέρονται 
στη διακήρυξη. 

Για την επιλογή της συμφερότερης προσφοράς αξιολο¬ 
γούνται μόνον οι προσφορές που έχουν κριθεί ως τεχνικά 
αποδεκτές και σύμφωνες με τους λοιπούς όρους της Δια¬ 
κήρυξης. 

Η κατακύρωση τελικά γίνεται στον εντός όρων και 
τεχνικών προδιαγραφών της Διακήρυξης και της πρό¬ 
σκλησης προμηθευτή, του οποίου η προσφορά κρίθηκε 
οικονομοτεχνικά ως η πλέον συμφέρουσα. Ισοδύναμες 
θεωρούνται οι προσφορές που κατά την παραπάνω αξιο¬ 
λόγηση δίνουν το αυτό αποτέλεσμα. 

13) Η διαδικασία της οικονομοτεχνικής αξιολόγησης, ο 
συντελεστής βαρύτητας των στοιχείων καθώς και η κλί¬ 
μακα βαθμολόγησής τους κ.λ.π. καθορίζονται εκάστοτε 
και κατά περίπτωση από το Διοικητικό Συμβούλιο του 
Ο.Π.Α.Π. και αναφέρονται στη διακήρυξη. 

14) Προσφορά που είναι αόριστη και ανεπίδεκτη εκτί¬ 
μησης ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση του αρμόδιου για 
την αξιολόγηση των αποτελεσμάτων του διαγωνισμού 
οργάνου. 

15) Προσφορές που παρουσιάζουν, κατά την κρίση του 
αρμοδίου για την αξιολόγηση των αποτελεσμάτων του 
διαγωνισμού οργάνου, ουσιώδεις αποκλίσεις από τους 
όρους και τις τεχνικές προδιαγραφές της διακήρυξης και 
της πρόσκλησης απορρίπτονται ως απαράδεκτες. Αντί¬ 
θετα δεν απορρίπτονται προσφορές εάν οι παρουσιαζό- 
μενες αποκλίσεις κρίνονται ως επουσιώδεις, οπότε θεω¬ 
ρούνται τεχνικά αποδεκτές. 

16} Αποκλίσεις από όρους της διακήρυξης ή από σημεία 
των τεχνικών προδιαγραφών που έχουν χαρακτηρισθεί 
στη διακήρυξη ως απαράβατοι όροι είναι οπωσδήποτε 
ουσιώδεις και συνιστούν απόρριψη των προσφορών 

Άρθρο 20 

ΚΡΙΣΗ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ 

Η αρμόδια Επιτροπή Αξιολόγησης των αποτελεσμάτων 
του διαγωνισμού με γνωμοδότησή της, μπορεί να προτεί¬ 
νει, στοΔ.Σ.: 

α) Κατακύρωση της προμήθειας για ολόκληρη ή μεγα¬ 
λύτερη ή μικρότερη ποσότητα κατά ποσοστό στα εκατό, 
που θα καθορίζεται στη διακήρυξη. Το ποσοστό αυτό δεν 
μπορεί να υπερβαίνει το 30% στην περίπτωση μεγαλύτε¬ 
ρης ποσότητας ή το 50% στην περίπτωση μικρότερης πο¬ 
σότητας. 

β) Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
με ισότιμες ή ισοδύναμες προσφορές ή τη διενέργεια 
κλήρωσης μεταξύ αυτών, για την επιλογή του προμηθευ¬ 
τή. Εφόσον το υλικό δεν είναι διαιρετό ο προμηθευτής ε¬ 
πιλέγεται με κλήρωση. 

γ) Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

δ) Ματαίωση των αποτελεσμάτων του διαγωνισμού και 
προσφυγή στη διαδικασία διαπραγμάτευσης σύμφωνα 
με το άρθρο 22 του παρόντος. 

ε) Ματαίωση της προμήθειας. 

2) Η τελική απόφαση για τη κατακύρωση της προμήθει¬ 
ας ανήκει αποκλειστικά στο Διοικητικό Συμβούλιο. 

Άρθρο 21 

ΑΝΑΚΟΙΝΩΣΗ ΚΑΤΑΚΥΡΩΣΗΣ - ΑΝΑΘΕΣΗΣ 

1. Στον προμηθευτή στον οποίο έγινε κατακύρωση ή 
ανάθεση προμήθειας, αποστελλεται σχετική ανακοίνωση 
που περιλαμβάνει τουλάχιστον τα παρακάτω στοιχεία. 

α) Το είδος, 
β) Την ποσότητα, 
γ) Την τιμή. 

δ) Τη συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις 
τυχόν αποδεκτές τροποποιήσεις των όρων τούτων, 
ε) την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεουται να προσέλθει σε δέκα 
(10) ημέρες από την ημερομηνία κοινοποίησης της ανα¬ 
κοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. 

Ο προμηθευτής μπορεί να προσέλθει για την υπογραφή 
της σύμβασης το αργότερο μέσα σε 15 ημέρες από την 
ημερομηνία κοινοποίησης της ανακοίνωσης. Στην περί¬ 
πτωση όμως αυτή ο χρόνος παράδοσης των υλικών 
αρχίζει να υπολογίζεται μετά από 10 ημέρες από την ημε¬ 
ρομηνία κοινοποίησης της ανακοίνωσης, Εφόσον η σύμ¬ 
βαση υπογράφεται πριν από τη λήξη της προθεσμίας των 
10 ημερών που αναφέρεται παραπάνω, ο χρόνος πα¬ 
ράδοσης των υλικών υπολογίζεται από την ημερομηνία 
υπογραφής της σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή, η ανακοίνωση απευθύνεται στον εκπρόσω¬ 
πό του στην Ελλάδα, εάν υπάρχει, σε αντίθετη περίπτωση 
στέλνεται σχετικό τηλεγράφημα ή τηλετύπημα στον 
αλλοδαπό προμηθευτή, στην περίπτωση που η πληρωμή 
στον προμηθευτή προβλέπεται να γίνει με άνοιγμα 
πίστωσης, η εγγύηση καλής εκτέλεσης μπορεί να κατα¬ 
τεθεί στον ανταποκριτή της Τράπεζας της Ελλάδος στο 
εξωτερικό, η δε εγγύηση συμμετοχής παραμένει σε ισχύ 
και αποδεσμεύεται μετά την κατάθεση και αποδοχή της 
εγγύησης καλής εκτέλεσης. 

5. Εάν ο προμηθευτής στον οποίο έγινε η ανακοίνωση 
δεν προσήλθε να υπογράψει την σύμβαση κηρύσσεται έκ¬ 
πτωτος. 

Άρθρο 22 

ΑΠΕΥΘΕΙΑΣ ΑΝΑΘΕΣΗ - ΔΙΑΠΡΑΓΜΑΤΕΥΣΗ 

Με διαπραγμάτευση (εξαιρετική ή απευθείας ανάθεση) 
είναι η διαδικασία κατά την οποία ο Ο.Π .Α. Π., με απόφαση 
του Δ.Σ., προσφεύγει στους προμηθευτές της επιλογής 
του και διαπραγματεύεται τους όρους των υπό σύναψη 
συμβάσεων με έναν ή περισσότερους από αυτούς με ή 

χωρίς δημοσίευση προκήρυξης διαγωνισμού. 

1. Επιτρέπεται, με έγκριση του αρμοδίου οργάνου, η σύ¬ 
ναψη σύμβασης για προμήθεια αγαθών ή υλικών με δια¬ 
πραγμάτευση μετά από δημοσίευση της σχετικής προκή¬ 
ρυξης εάν συντρέχει μία από τις πιο κάτω περιπτώσεις. 

α) Υποβλήθηκαν προσφορές μη κανονικές και υπό τους 
όρους ότι: 


- Κλήθηκαν για διαπραγμάτευση όσοι υπέβαλαν προ¬ 
σφορές και αξιολογήθηκαν κατά την προηγούμενη διαδι¬ 
κασία και 

- Δεν έχουν μεταβληθεί ουσιωδώς οι αρχικοί όροι της 
διακήρυξης. 

β) Αν κατά τη διενέργεια του διαγωνισμού δεν υποβλή¬ 
θηκε προσφορά ή αν οι προσφορές που υποβλήθηκαν 
κρίθηκαν απαράδεκτες εφόσον οι αρχικοί όροι της διακή¬ 
ρυξης δεν μεταβάλλονται ουσιωδώς. 

2. Επιτρέπεται η σύναψη σύμβασης για προμήθεια αγα¬ 
θών ή υλικών με διαπραγμάτευση χωρίς δημοσίευση της 
σχετικής προκήρυξης εάν συντρέχει μία από τις πιο κάτω 
περιπτώσεις: 

α) Όταν για τεχνικούς ή καλλιτεχνικούς λόγους ή για 
λόγους που σχετίζονται με την προστασία δικαιωμάτων 
αποκλειστικότητας τα προς προμήθεια αγαθά κατασκευ¬ 
άζονται ή παραδίδονται μόνο από ορισμένο προμηθευτή 
(όπως ιδίως η αγορά διαφημιστικού χρόνου και χώρου 
στον έντυπο και ηλεκτρονικό τύπο). 

β) Όταν τα είδη κατασκευάζονται αποκλειστικά για 
σκοπούς έρευνας, πειραμάτων μελετών και προτύπων 
εφαρμογής. 

γ) Όταν στα πλαίσια ερευνητικών κατασκευών κριθεί 
σκόπιμο ότι αγαθά που παράγονται σε πειραματικό στά¬ 
διο πρέπει να ανατεθούν στις συμμετέχουσες στην πει¬ 
ραματική κατασκευή επιχειρήσεις. 

δ) Όταν για λόγους επείγουσας ανάγκης που οφείλεται 
σε απρόβλεπτες καταστάσεις δεν είναι δυνατόν να τηρη¬ 
θούν οι προθεσμίες που προβλέπονται από τον παρόντα 
Κανονισμό προμηθειών. 

ε) Για συμπληρωματικές προμήθειες αγαθών από τον 
αρχικό προμηθευτή εφόσον η αλλαγή του θα υποχρέωνε 
τον ενδιαφερόμενο φορέα να αγοράσει αγαθά με διαφο¬ 
ρετικά τεχνικά χαρακτηριστικά που θα ήταν ασυμβίβαστα 
ή θα προκαλούσαν δυσανάλογες τεχνικές δυσχέρειες ή 
οικονομικές επιβαρύνσεις στη λειτουργία ή τη συντήρη¬ 
σή τους. 

στ) Οταν η προμήθεια αγαθών κρίνεται σκόπιμο να 
ανατεθεί σε σωφρονιστικά ιδρύματα, ιδρύματα νεότητας, 
εκπαιδευτικά, ερευνητικά ή παρόμοια ιδρύματα για ερευ¬ 
νητικούς πειραματικούς μελετητικούς, αναπτυξιακούς 
σκοπούς. 

ζ) Όταν πρόκειται για υπόθεση που αφορά απόρρητα 
του Κράτους. Ο χαρακτηρισμός ως κρατικού απορρήτου 
δίνεται με προηγούμενη απόφαση του πρωθυπουργού 
και του αρμοδίου καθ' ύλη Υπουργού ή όταν η εκτέλεση 
των προμηθειών πρέπει να συνοδεύεται από ειδικά μέτρα 
ασφαλείας με βάση νόμο, κανονισμό ή διοικητική πράξη ή 
όταν έτσι απαιτούν βασικά συμφέροντα της ασφάλειας 
του Ο.Π.Α.Π. 

η) Όταν η προμήθεια υλικών παρουσιάζει ιδιαιτερό¬ 
τητες και δεν υπάρχουν στοιχεία κρίσης δυνάμενα να 
προσδιοριστούν επαρκώς σε διακήρυξη. 

3. Σε εξαιρετικές περιπτώσεις όταν πρόκειται για αγαθά 
που η φύση τους ή αστάθμητοι παράγοντες δεν επιτρέ¬ 
πουν μία προκαταρκτική συνολική τιμολόγηση. 

4. Οταν η φύση των παρεχόμενων αγαθών, ιδίως δε 
στην περίπτωση πνευματικών ή χρηματοπιστωτικών υπη¬ 
ρεσιών ή αγοράς διαφημιστικού χρόνου και χώρου στον 
έντυπο και ηλεκτρονικό τύπο δεν παρέχει τη δυνατότητα 
διατύπωσης αυτών με ακρίβεια, ούτως ώστε να συναφθεί 
σύμβαση με επιλογή της καλύτερης προσφοράς. 


ΕΦΗΜΕΡΪΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17149 


5. Σε περιπτώσεις επαναλαμβανόμενων προμηθειών 
αγαθών μπορεί να συνάπτονται συμβάσεις για την κάλυ¬ 
ψη μακροχρόνιων αναγκών του Ο.Π.Α.Π. κατά τους 
όρους της εκάστοτε νομοθεσίας περί προγραμματικών 
συμβάσεων με τους ειδικότερους όρους των σχετικών 
διατάξεων. 

6. Σε όσες άλλες περιπτώσεις προβλέπονται στο άρθρο 
83 του Ν 2362/95. 

Άρθρο 23 
ΣΥΜΒΑΣΕΙΣ 

1. Μετά την ανακοίνωση κατακύρωσης ή ανάθεσης κα¬ 
ταρτίζεται από την Υπηρεσία η σχετική σύμβαση που 
υπογράφεται και από τα δύο συμβαλλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α) Τον τόπο και χρόνο υπογραφής της σύμβασης, 
β) Τα συμβαλλόμενα μέρη, 
γ) Τα προς προμήθεια υλικά και την ποσότητα, 
δ) Την τιμή. 

ε) Τον τόπο, τρόπο και χρόνο παράδοσης των υλικών, 
στ} Τις τεχνικές προδιαγραφές των υλικών, 
ζ) Τις προβλεπόμενες εγγυήσεις, 
η) Τις προβλεπόμενες ρήτρες, 
θ) Τον τρόπο επίλυσης των τυχόν διαφορών, 
ι) Τον τρόπο πληρωμής. 

ια) Τον τρόπο αναπροσαρμογής του συμβατικού τιμή¬ 
ματος, εφόσον προβλέπεται αναπροσαρμογή. 

ιβ) Η σύμβαση χαρτοσημαίνεται με το τέλος του χαρτο¬ 
σήμου που προβλέπεται από τη διάταξη του άρθρου 15δ 
παραγρ. 3 του Κώδικα χαρτοσήμου. 

3. Το κείμενο της σύμβασης κατισχύει κάθε άλλου 
κειμένου στο οποίο τούτο στηρίζεται, όπως προσφορά, 
διακήρυξη και απόφαση κατακύρωσης ή ανάθεσης, 
εκτός καταδήλων σφαλμάτων ή παραδρομών, 

4. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο 
και τα δύο συμβαλλόμενα μέρη, ύστερα από γνωμοδό¬ 
τηση του αρμόδιου οργάνου. 

5. Η σύμβαση θεωρείται ότι εκτελέστηκε όταν 

α) Παραδόθηκε ολόκληρη η ποσότητα, ή εάν αυτή πα¬ 
ραδόθηκε σε περίπτωση διαιρετού υλικού, υπολείπεται 
της συμβατικής, κατά μέρος που κρίνεται από το αρμόδιο 
όργανο ως ασήμαντο. 

β) Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε. 

γ) Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή 
εκπτώσεις. 

δ) Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
από τη σύμβαση. 

Άρθρο 24 
ΕΓΓΥΗΣΕΙΣ 

1. Εγγύηση συμμετοχής στο διαγωνισμό, 
α) Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνο¬ 
λικής προύπολογισθείσης δαπάνης εκτός εαν ορίζεται 
διαφορετικό ποσοστό στη διακήρυξη ή την πρόσκληση, 
β) Οταν ο διαγωνισμός αφορά διάφορα υλικά και 


επιτρέπεται από τη διακήρυξη η υποβολή προσφοράς για 
μερικά από αυτά, γίνεται δεκτή προσφορά και στην περί¬ 
πτωση που η εγγύηση δεν καλύπτει το προβλεπόμενο 
ποσοστό της αξίας όλων των προσφερομένων υλικών, 
αρκεί αυτή να καλύπτει το ποσοστό που αναλογεί στην 
αξία του ελάχιστου αριθμού υλικών που προβλέπεται από 
τη διακήρυξη η δε κατακύρωση περιορίζεται στα υλικά 
που καλύπτονται από την εγγύηση. 

γ) Προσφορά της οποίας η εγγύηση δεν καλύπτει την 
προβλεπόμενη κατά την ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 

δ) Εγγύηση δεν απαιτείται στον πρόχειρο διαγωνισμό. 

ε) Εγγύηση απαιτείται και στην περίπτωση αντιμετώ¬ 
πισης προμήθειας με τη διαδικασία της απ' ευθείας 
ανάθεσης 

στ) Η εγγύηση συμμετοχής που αφορά τον προμηθευ¬ 
τή στον οποίο κατακυρώθηκε ή ανατέθηκε η προμήθεια, 
επιστρέφεται μετά την κατάθεση της προβλεπόμενης 
εγγύησης καλής εκτέλεσης και μέσα σε πέντε (5) ημέρες 
από την υπογραφή της σύμβασης. Οι εγγυήσεις των 
λοιπών προμηθευτών που έλαβαν μέρος στο διαγωνισμό 
επιστρέφονται μέσα σε πέντε (5) ημέρες από την ημε¬ 
ρομηνία ανακοίνωσης, κατακύρωσης ή ανάθεσης. 

ζ) Οι εγγυήσεις ανεξάρτητα από το όργανο που τις 
εκδίδει και τον τύπο που περιβάλλονται, πρέπει απαραί¬ 
τητα να περιλαμβάνουν και τα ακόλουθα: 

1. Την ημερομηνία έκδοσης. 

2. Τον εκδότη. 

3. Την υπηρεσία προς την οποία απευθύνεται. 

4. Τον αριθμό της εγγύησης. 

5. Το ποσό που καλύπτει η εγγύηση. 

6. Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

7. Τη σχετική διακήρυξη, την ημερομηνία διαγωνισμού 
και τα προς προμήθεια υλικά. 

8. Ότι η εγγύηση παρέχεται ανέκκλητα και ανεπιφύ¬ 
λακτα, ο δε εκδότης παραιτείται της ένστασης της διζή- 
σεως. 

9. Ότι το ποσό της εγγύησης τηρείται στη διάθεση της 
Υπηρεσίας που έχει συνάψει τη σύμβαση και ότι θα κατα¬ 
βληθεί ολικά ή μερικά χωρίς καμία από μέρος του εκδότη 
αντίρρηση ή ένσταση και χωρίς να ερευνηθεί το βάσιμο ή 
μη της απαίτησης, μέσα σε τρεις (3) ημέρες από απλής 
έγγραφης ειδοποίησης. 

10. Ότι σε περίπτωση κατάπτωσης της εγγύησης, το 
ποσό της κατάπτωσης υπόκειται σε πάγιο τέλος χαρτο¬ 
σήμου. 

11. Την ημερομηνία λήξης ισχύος της εγγύησης. (Η 
εγγύηση πρέπει να ισχύει τουλάχιστον επί ένα (1) μήνα 
μετά τη λήξη του χρόνου της προσφοράς που ζητά η 
διακήρυξη). 

12. Ότι ο εκδότης της εγγύησης υποχρεούται να προβεί 
στην παράταση της ιοχύος της εγγύησης ύστερα από 
απλό έγγραφο της υπηρεσίας που διενεργεί το διαγω¬ 
νισμό. 

Το σχετικό αίτημα πρέπει να γίνει πριν από την 
ημερομηνία λήξης της εγγύησης. 

η) Προσφορές χωρίς εγγύηση ή χωρίς την προσήκουσα 
κατά τα ανωτέρω εγγύηση, απορρίπτονται ως απαράδε¬ 
κτες και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

α) Ο προμηθευτής στον οποίο έγινε η κατακύρωση ή 
ανάθεση, υποχρεούτσι να καταθέσει εγγύηση καλής 

εκτέλεσης των όρων της σύμβασης, το ύψος της οποίας 
αντιστοιχεί σε ποσοστό από 10% μέχρι 20% της συνο¬ 
λικής συμβατικής αξίας, χωρίς τον Φ.Π.Α. εκτός εάν 
ορίζεται διαφορετικά στη διακήρυξη ή την πρόσκληση, 
β) Εγγύηση δεν απαιτείται στον πρόχειρο διαγωνισμό, 
γ) Η εγγύηση κατατίθεται προ ή κατά την υπογραφή της 
σύμβασης. 

δ) Οι εγγυήσεις ανεξάρτητα από το όργανο που τις 
εκδίδει και τον τύπο που περιβάλλονται, πρέπει απαραί¬ 
τητα να περιλαμβάνουν και τα ακόλουθα: 

1. Την ημερομηνία έκδοσης. 

2. Τον εκδότη. 

3. Την υπηρεσία προς την οποία απευθύνεται. 

4. Τον αριθμό της εγγύησης. 

5. Το ποσό που καλύπτει η εγγύηση. 

6. Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

7. Τον αριθμό της σχετικής σύμβασης και τα προς προ¬ 
μήθεια υλικά, 

8. Ότι η εγγύηση παρέχεται ανέκκλητα και ανεπιφύ¬ 
λακτα, ο δε εκδότης παραιτείται της ένστασης της διζή- 
σεως. 

9. Ότι το ποσό της εγγύησης τηρείται στη διάθεση της 
Υπηρεσίας που έχει συνάψει τη σύμβαση και ότι θα κατα¬ 
βληθεί ολικά ή μερικά χωρίς καμία από μέρος του εκδότη 
αντίρρηση ή ένσταση και χωρίς να ερευνηθεί το βάσιμο ή 
μη της απαίτησης, μέσα σε τρεις (3) ημέρες από απλής 
έγγραφης ειδοποίησης 

10. Ότι σε περίπτωση κατάπτωσης της εγγύησης , το πο¬ 
σό κατάπτωσης υπόκειται σε πάγιο τέλος χαρτοσήμου. 

11. Την ημερομηνία λήξης της ισχύος της εγγύησης. 
(Ο χρόνος ισχύος της εγγύησης πρέπει να είναι μεγαλύ¬ 
τερος από το συμβατικό χρόνο φόρτωσης ή παράδοσης 
κατά το χρόνο που με βάση τη σύμβαση ο αγοραστής 

υποχρεούται ναπαραλάβειτα υλικά πλέον δύο (2) μήνες). 

12. Ότι ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί το διαγω¬ 
νισμό. 

Το σχετικό αίτημα πρέπει να γίνει πριν απο την 

ημερομηνία λήξης της εγγύησης. 

ε) Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την 
εκκαθάριση των τυχόν απαιτήσεων από τους δύο συμ¬ 
βαλλόμενους. Σε περίπτωση που το υλικό είναι διαιρετό 
και η παράδοση γίνεται, σύμφωνα με τη σύμβαση, τμημα¬ 
τικά, η εγγύηση αποδεσμεύεται σταδιακά ύστερα από 
γνωμοδότηση του αρμόδιου οργάνου, κατάτοποσόνπου 
αναλογεί στην αξία του μέρους της ποσότητας που πα- 
ραλήφθηκε οριστικά. Εάν στο πρωτόκολλο παραλαβής 
αναψέρονται παρατηρήσεις ή υπάρχει εκπρόθεσμη πα¬ 
ράδοση, η παραπάνω σταδιακή αποδέσμευση γίνεται 
μετά την αντιμετώπιση, κατά τα προβλεπόμενα, των 
παρατηρήσεων και του εκπρόθεσμου. 

3. Εγγύηση προκαταβολής. 

α) Με την υπογραφή της σύμβασης και εφόσον προ- 
βλέπεται από τη διακήρυξη, χορηγείται στον προμηθευτή 
ανάλογα με την προμήθεια προκαταβολή σε ποσοστό μέ¬ 
χρι 20% της συνολικής συμβατικής αξίας χωρίς Φ.Π.Α. 

Η προκαταβολή είναι πάντοτε έντοκος από της καταβο¬ 
λής και χορηγείται με κατάθεση ισόποσης εγγύησης που 
θα περιλαμβάνει και τον όρο ότι καλύπτει, πέραντων συμ¬ 
βατικών τόκων και τόκους υπερημερίας στην περίπτωση 


εκπρόθεσμης παράδοσης. Ο Ο.Π.Α.Π. δύναται να προ- 
βλέψει στη Διακήρυξη και στη Σύμβαση ρήτρα προστί¬ 
μου, σε περίπτωση παράβασης οποιουδήποτε όρου της 
Σύμβασης από τον προμηθευτή. 

β) Οι εγγυήσεις ανεξάρτητα από το όργανο που τις εκ¬ 
δίδει και τον τύπο που περιβάλλονται, πρέπει απαραίτητα 
να περιλαμβάνουν και τα ακόλουθα: 

1. Την ημερομηνία έκδοσης. 

2. Τον εκδότη. 

3. Την υπηρεσία προς την οποία απευθύνεται. 

4. Τον αριθμό της εγγύησης. 

5. Το ποσό που καλύπτει η εγγύηση και με τη ρήτρα ότι 
καλύπτονται και οι τόκοι. 

6. Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

7. Τον αριθμό της σχετικής σύμβασης και τα προς προ¬ 
μήθεια υλικά. 

8. Ότι η εγγύηση παρέχεται ανέκκλητα και ανεπιφύ¬ 
λακτα . ο δε εκδότης παραιτείται της ένστασης της διζή- 
σεως. 

9. Ότι το ποσόν της εγγύησης τηρείται στη διάθεση 
της υπηρεσίας που έχει συνάψει τη σύμβαση και ότι θα 
καταβληθεί ολικά ή μερικά χωρίς καμία από το μέρος του 
εκδότη αντίρρηση ή ένσταση και χωρίς να ερευνηθεί το 
βάσιμο ή μη της απαίτησης, μέσα σε τρεις (3) ημέρες από 
απλής έγγραφης ειδοποίησης. 

10. Ότι σε περίπτωση κατάπτωσης της εγγύησης, το πο¬ 
σόν της κατάπτωσης υπόκειται σε πάγιο τέλος χαρτοσή¬ 
μου. 

11. Την ημερομηνία λήξης της ισχύος της εγγύησης (ο 
χρόνος ισχύος της εγγύησης πρέπει να είναι μεγαλύτε¬ 
ρος από το συμβατικό χρόνο φόρτωσης ή παράδοσης, 
κατά το χρόνο που με βάση τη σύμβαση ο αγοραστής 
υποχρεούται ναπαραλάβειτο υλικό πλέον δύο (2) μήνες). 

12. Οτι ο εκδότης της εγγύησης υποχρεούται να προβεί 
στην παράταση που διενεργεί τη σύμβαση. 

γ) Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την 
εκκαθάριση των τυχόν απαιτήσεων από τους δύο συμ¬ 
βαλλόμενους. 

Σε περίπτωση που το υλικό είναι διαιρετό και η παράδο¬ 
ση γίνεται, σύμφωνα με τη σύμβαση, τμηματικά η εγγύη¬ 
ση αποδεσμεύεται σταδιακά κατά ποσόν που αναλογεί 
στην αξία του μέρους της ποσότητας που παραλήφθηκε 
οριστικά. Εάν στο πρωτόκολλο παραλαβής αναφέρονται 
παρατηρήσεις ή υπάρχει εκπρόθεσμη παράδοση, η πα¬ 
ραπάνω σταδιακή αποδέσμευση γίνεται μετά την αντι¬ 
μετώπιση κατά τα προβλεπόμενα, των παρατηρήσεων και 
του εκπρόθεσμου. 

4 Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

5. Στις περιπτώσεις που από τη διακήρυξη προβλέπεται 
εγγύηση καλής λειτουργίας ή διατήρησης, ο προμηθευ¬ 
τής υποχρεούται να καταθέσει χρηματική εγγύηση, πριν 
από την έναρξη του χρόνου καλής λειτουργίας ή διατή¬ 
ρησης, η αξία της οποίας καθορίζεται στη διακήρυξη. 

Η εγγύηση αυτή πρέπει να περιλαμβάνει όρους όπως 
της εγγύησης καλής εκτέλεσης. 

Ο χρόνος ισχύος της εγγύησης πρέπει να είναι μεγα¬ 
λύτερος από το συμβατικό χρόνο εγγύησης καλής λει¬ 
τουργίας ή διατήρησης κατά τρεις (3) μήνες. 

6. Οι εγγυήσεις υποχρεωτικά συντάσσονται στην Ελ- 

ληνική γλώσσα και εκδίδονται από πιστωτικά ιδρύματα ή 
άλλα Νομικά πρόσωπα που έχουν κατά τον νόμο το δικού 
ωμα αυτό και λειτουργούν νόμιμα στην Ελλάδα και στα 
κράτη - μέλη της Ευρωπαϊκής Ένωσης. 

7. Εντοκα γραμμάτια δημοσίου. 

α) Οι τίτλοι των εντόκων γραμματίων του δημοσίου 
γίνονται δεκτοί στην ονομαστική τους αξία, ως εγγύηση 
συμμετοχής στους διαγωνισμούς μόνο. 

β) Σε περίπτωση κατάπτωσης της εγγύησης συμμετο¬ 
χής, γίνεται εκποίηση των εντόκων γραμματίων του δη¬ 
μοσίου στην αξία που ανππροσωπεύουν κατά το χρόνο 
της εκποίησής τους 

γ) Η επιστροφή των εντόκων γραμματίων του δημοσίου 
γίνεται με παραλαβή τούτων από τον δικαιούχο ή εξου¬ 
σιοδοτημένο εκπρόσωπό του με την υπογραφή σχετι¬ 
κού παραλαβής. 

Άρθρο 25 

ΔΙΑΔΙΚΑΣΙΑ ΠΡΟΜΗΘΕΙΩΝ 

Η ευθύνη της προμήθειας υλικών βαρύνει τη Διεύθυνση 
Περιουσίας του Ο.Π.Α.Π. η οποία και υποχρεούται να 
ενημερώνει τις Διευθύνσεις ή τα Ανεξάρτητα Τ μήματα για 
την πραγματοποίηση ή όχι της προμήθειας. 

Με ευθύνη της παραπάνω Διευθύνσεως μέσα στο μήνα 
Δεκέμβριο κάθε έτους υποβάλλεται στον Συντονιστή 
Διευθυντή πίνακας των αναγκαιουντων για το επόμενο 
έτος προμηθειών καθώς και προϋπολογισμός της δαπά¬ 
νης αυτών. 

Άρθρο 26 

1.0 Συντονιστής Διευθυντής ή ο νόμιμος Αναπληρωτής 
του (σε περίπτωση απουσίας ή κωλύματος του πρώτου) 
μπορεί να πραγματοποιεί προμήθειες υλικών ή πόσης φύ- 
σεως υπηρεσιών μέχρι του ποσού των πεντακοσίων χιλιά¬ 
δων (500.000) δραχμών δυναμένου να αναπροσαρμοσθεί 
με απόφαση του Διοικητικού Συμβουλίου, με απευθείας ε¬ 
ντολή στους προμηθευτές. 

2. Η οριστικοποίηση της δαπάνης για την πληρωμή και 
τη λογιστική καταχώριση, γίνεται στην περίπτωση αυτή 
μετά τη θεώρηση του Συντονιστή και δεν απαιτείται από¬ 
φαση του Διοικητικού Συμβουλίου. 

3. Στην περίπτωση του πρόχειρου διαγωνισμού η αρμό¬ 
δια υπηρεσία του Οργανισμού μέσα σε πέντε (5) εργάσι¬ 
μες ημέρες από τότε που έλαβε την εντολή, παραδίδει 
σφραγισμένες τις προσφορές που παρέλαβε στη γραμ¬ 
ματεία της Επιτροπής Προμηθειών. 

Η Επιτροπή Προμηθειών αφού αξιολογήσει τις προ¬ 
σφορές μέσα σε πέντε (5) ημέρες από την παραλαβή 
τους, συντάσσει πρακτικό στο οποίο προτείνει την ανάθε¬ 
ση της προμήθειας σε έναν ή σε περισσότερους από τους 
συμμετέχοντες. Το Πρακτικό παραδίδεται στον Συντονι¬ 
στή Διευθυντή για έγκριση και εκτέλεση. 

Η ορισπκοποίηση της δαπάνης και η λογιστική καταχώ¬ 
ριση γίνεται με βάση το πρακτικό που υποβάλλεται στον 
Συντονιστή Διευθυντή για έγκριση και εκτέλεση. 

Η οριστικοποίηση της δαπάνης και η λογιστική καταχώ¬ 
ριση γίνεται με βάση το πρακτικό που υποβάλλεται στον 
Συντονιστή Διευθυντή και δεν απαιτείται απόφαση Διοι¬ 
κητικού Συμβουλίου. Ο φάκελος του διαγωνισμού θα 
συνοδεύεται από υπηρεσιακή κατάσταση της Διεύθυν¬ 
σης Περιουσίας, στην οποία θα αναφέρεται ο έλεγχος 
της αγοράς σε σχέση με το διαγωνισμό. 


Άρθρο 27 

ΔΙΑΦΗΜΙΣΤΙΚΗ ΚΑΜΠΑΝΙΑ 

Οι διακηρύξεις και οι συμβάσεις που αφορούν τη δια¬ 
φημιστική προβολή του Ο.Π.Α.Π. συντάσσονται από την 
αρμόδια Διεύθυνση Δημοσίων Σχέσεων σε συνεργασία 
με τη Διεύθυνση Περιουσίας και προσυπογράφονται από 
τη Νομική Υπηρεσία. Την επιμέλεια και την ευθύνη της 
εκτέλεσης των συμβάσεων αυτών έχει η Διεύθυνση 
Δημοσίων Σχέσεων. 

Άρθρο 28 

ΠΑΡΑΔΟΣΗ ΥΛΙΚΩΝ 

1. Ο Προμηθευτής υποχρεούται να παραδίδει το υλικό 
στα χρονικά όρια και με τον τρόπο που ορίζει η σύμβαση. 

2. Ο συμβατικός χρονος παράδοσης μπορεί με από¬ 
φαση του Δ.Σ. του Ο.Π.Α Π. να παρατείνεται μέχρι το 
'/ΐ αυτού, ύστερα από σχετικό αίτημα του προμηθευτή, 
που υποβάλλεται υποχρεωτικά πριν από τη λήξη του 
συμβατικού χρόνου. 

Σε περίπτωση που ο συμβατικός χρόνος παράδοσης 
δεν είναι μεγαλύτερος από τριάντα (30) ημέρες, μπορεί 
με απόφαση του Δ.Σ. του Ο. Π.Α.Π., να παρατείνεται μέχρι 
του Υζ αυτού. Μετά τη λήξη ίου συμβατικού χρόνου πα¬ 
ράδοσης, το υλικό δεν παραλαμβάνεται από την Επιτρο¬ 
πή Παραλαβής, μέχρι την έκδοση της απόφασης σχετικά 
με την αιτηθείσα παράταση. 

Ο προμηθευτής κηρύσσεται έκπτωτος σε περίπτωση 
που λήξει ο συμβατικός χρόνος παράδοσης και δεν 
υποβλήθηκε έγκαιρα αίτημα παράτασής του ή έληξε ο 
παραταθείς κατά τα ανωτέρω χρόνος, χωρίς να παρα- 
δώσει το υλικό. 

3. Η παράδοση του υπό προμήθεια υλικού γίνεται 
απαραίτητα στις αποθήκες ή τα γραφεία του Ο.Π.ΑΠ., 
εκτός αν έχει συμφωνηθεί διαφορετικά, ο δε προμηθευ¬ 
τής υποχρεούται να ειδοποιεί την Υπηρεσία που εκτελεί 
την προμήθεια, την αποθήκη παραλαβής των υλικών και 
την Επιτροπή Παραλαβής, για την ημερομηνία που προ- 
τίθεται να παραδώσει το υλικό, τουλάχιστον τρεις (3) 
εργάσιμες ημέρες νωρίτερα. 

4 Ο συμβατικός χρόνος παράδοσης μπορεί με από¬ 
φαση του Δ.Σ. του Ο.Π.Α.Π. να μετατίθεται. 

Μετάθεση γίνεται σε περίπτωση σοβαρότατων λόγων 
που ουνιστούν αντικειμενική αδυναμία εμπρόθεσμης 
παράδοσης των συμβατικών ειδών ή σε περιπτώσεις που 
συντρέχουν λόγοι που συνιστούν ανώτερα βία. Στις 
περιπτώσεις μετάθεσης του συμβατικού χρόνου παρά¬ 
δοσης. δεν επιβάλλονται κυρώσεις. 

Αρθρο 29 

ΠΑΡΑΛΑΒΗ ΥΛΙΚΩΝ - ΕΠΙΤΡΟΠΗ ΠΑΡΑΛΑΒΩΝ 

1. Η παραλαβή των υλικών γίνεται από επιτροπές. Κατά 
τη διαδικασία παραλαβής των υλικών καλείται να παρά¬ 
σχει, εφόσον το επιθυμεί, ο προμηθευτής και διενεργείται 
ποσοτικός και ποιοτικός έλεγχος. 

Η ποσοτική καταμέτρηση των παραλαμβανομένων 
υλικών γίνεται ενώπιον του Προμηθευτή ή του νόμιμα 
εξουσιοδοτημένου εκπροσώπου του, κατά τον προσφο¬ 
ρότερο τρόπο, για να εξασφαλισθεί η σωστή διαπίστωση 
της ποσότητας του παραδιδόμενου υλικού. 

Ο προσφορότερος τρόπος καταμέτρησης της ποσό¬ 
τητας των υλικών που παραλαμβάνονται ανήκει στην 
κρίση της Επιτροπής Παραλαβών. 

2. Ο ποιοτικός έλεγχος των παραλαμβανομένων υλι¬ 
κών, εφόσον δεν ορίζεται διαφορετικά στη σύμβαση 
ενεργείται: 

α. Με μακροσκοπική εξέταση. 

β. Με χημική ή μηχανική εξέταση. 

γ. Με πρακτική δοκιμασία. 

δ. Με όλους ή με όσους από τους παραπάνω τρόπους 
χρειάζεται, ανάλογα με το προς προμήθεια υλικό ή και με 
οποιονδήποτε άλλο ενδεικνυόμενοτρόπο, κατά την κρίση 
της Επιτροπής Παραλαβής. 

3. Σε περίπτωση που η Επιτροπή Παραλαβής απορρίψει 
το υλικό, αναφέρει στο σχετικό Πρωτόκολλο τις παρεκ¬ 
κλίσεις που παρουσιάζει τούτο από τους όρους της 
σύμβασης και τους λόγους της απόρριψης και γνωμα¬ 
τεύει αν το υλικό μπορεί να χρησιμοποιηθεί. Εφόσον 
κριθεί από το Δ.Σ. του Ο Π.Α.Π., ότι οι παρεκκλίσεις του 
υλικού δεν επηρεάζουν την καταλληλότητά του και μπο¬ 
ρεί να χρησιμοποιηθεί, μπορεί να εγκριθεί η παραλαβή 
του υλικού που απορρίφθηκε από την Επιτροπή Παρα¬ 
λαβής, με ή χωρίς έκπτωση επί της συμβατικής τιμής. 

Ύστερα από την απόφαση αυτή η Επιτροπή Παραλα¬ 
βής υποχρεούται να προβεί στην παραλαβή του υλικού 
και να συντάξει σχετικό πρωτόκολλο παραλαβής σύμφω¬ 
να με τα αναφερόμενα στην απόφαση. 

4. Τα πρωτόκολλα παραλαβής υλικών συντάσσονται 
από την Επιτροπή Παραλαβής εις τετραπλούν, το πρωτό¬ 
τυπο παραδίδεται με απόδειξη στη Διεύθυνση Περιου¬ 
σίας, το πρώτο αντίγραφο στη Διεύθυνση Οικονομικών 
Υπηρεσιών - με μέριμνα της Διεύθυνσης Περιουσίας - σαν 
πρόσθετο δικαιολογητικό της δαπάνης, το δεύτερο αντί¬ 
γραφο στον Προμηθευτή και το τελευταίο παραμένει 
στην Επιτροπή Παραλαβής ως αρχείο. 

Η εκτέλεση της πληρωμής του προμηθευτή πραγματο¬ 
ποιείται μετά την ολοκλήρωση του πρωτοκόλλου καλής 
εκτέλεσης. 

5. Η Υπηρεσία Προμηθειών του Ο, Π.Α.Π., έχει την ευθύ¬ 
νη μετά την υπογραφή της σύμβασης με τον προμηθευτή 
ή την παράδοση της εντολής προμήθειας, για την πορεία 
του διαγωνισμού και κυρίως την εκτέλεση της εμπρόθε¬ 
σμης παράδοσης των υπό προμήθεια υλικών σε συνερ¬ 
γασία με την Επιτροπή Παραλαβής. 

6. Εάν η παραλαβή των υλικών και η σύνταξη του σχετι¬ 
κού πρωτοκόλλου δεν πραγματοποιηθεί από την Επιτρο¬ 
πή Παραλαβής μέσα στον οριζόμενο από τη Σύμβαση 
χρόνο, θεωρείται ότι η παραλαβή συντελέσθηκε αυτοδΐ 
καια. με κάθε επιφύλαξη των δικαιωμάτων του Ο.Π.Α.Π. 
και εκδίδεται απόφαση παραλαβής με βάση μόνο το απο¬ 
δεικτικό προσκόμισης των υλικών στην αποθήκη. 

Άρθρο 30 

ΕΠΙΤΡΟΠΗ ΕΚΠΟΙΗΣΗΣ ΑΧΡΗΣΤΟΥ ΥΛΙΚΟΥ 

Με εισήγηση του Συντονιστή Διευθυντή και απόφαση 
του Διοικητικού Συμβουλίου συνιστάται Επιτροπή Εκ¬ 
ποίησης του αχρήστου υλικού του Οργανισμού. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Άρθρο 31 

ΚΗΡΥΞΗ ΠΡΟΜΗΘΕΥΤΗ ΕΚΠΤΩΤΟΥ 

1. Ο προμηθευτής που δεν προσέρχεται μέσα στην 
προθεσμία που του ορίστηκε να υπογράψει τη σχετική 


σύμβαση, κηρύσσεται υποχρεωτικά έκπτωτος από την 
κατακύρωση ή ανάθεση που έγινε στο όνομά του και από 
κάθε δικαίωμα που απορρέει από αυτή, με απόφαση του 
Διοικητικού Συμβουλίου του Ο.Π.Α.Π. ύστερα από γνω¬ 
μοδότηση του αρμόδιου οργάνου. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε 
δικαίωμά του που απορρέει από αυτή, εφόσον δεν φόρ¬ 
τωσε, παρέδωσε ή αντικατέστησε τα συμβατικά υλικά, 
μέσα στο συμβαττκό χρόνο ή στο χρόνο παράτασης που 
του δόθηκε. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή τη σύμβαση, όταν: 

α) Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστήθηκε με ευθύνη του 
Οργανισμού. 

β) Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου 
από τη σύ μβαση μπορεί να του παρασχεθεί η δυνατότητα 
παράδοσης του υλικού μέχρι την προηγούμενη της ημε¬ 
ρομηνίας διενέργειας του διαγωνισμού που γίνεται σε 
βάρος του, πέραν της οποίας ουδεμία παράδοση ή αντι¬ 
κατάσταση απορριφθέντος υλικού γίνεται δεκτή. 

5. Στον προμηθευτή που κηρύσσεται έκπτωτος από 
την κατακύρωση. ανάθεση ή σύμβαση, επιβάλλονται με 
απόφαση του Διοικητικού Συμβουλίου του Ο,Π Α.Π. 
ύστερα από γνωμοδότηση του αρμοδίου οργάνου και 
της Νομικής Υπηρεσίας του Οργανισμού, αθροιστικά ή 
διαζευκτικά οι παρακάτω κυρώσεις: 

α) Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης κατά περίπτωση. 

β) Προμήθεια του υλικού σε βάρος του έκπτωτου προ¬ 
μηθευτή είτε από τους υπόλοιπους προμηθευτές που 
είχαν λάβει μέρος στο διαγωνισμό ή είχαν κληθεί για δια¬ 
πραγμάτευση είτε με διενέργεια διαγωνισμού, είτε με 
διαπραγμάτευση. 

Κάθε άμεση ή έμμεση προκαλούμενη ζημιά του 
Ο.Π.Α.Π. ή το τυχόν διαφέρον που θα προκόψει, καταλο¬ 
γίζεται σε βάρος του έκπτωτου προμηθευτή. 

Ο καταλογισμός αυτός γίνεται οκόμη και στην περίπτω¬ 
ση που δεν πραγματοποιείται νέα προμήθεια του υλικού, 
κατά τα παραπάνω οριζόμενα. 

Στην περίπτωση αυτή, ο υπολογισμός το καταλογιζό- 
μενου ποσού γίνεται με βάση κάθε στοιχείο, κατά την 
κρίση του αρμόδιου και με βάση τις αρχές της καλής 
πίστης και των συναλλακτικών ηθών. 

γ) Προσωρινός ή διαρκής αποκλεισμός του προμηθευ¬ 
τή από τις προμήθειες του δημόσιου τομέα. Ο αποκλει¬ 
σμός πραγματοποιείται μόνο με απόφαση του Υπουργού 
Ανάπτυξης. 

δ) Καταλογισμός στον προμηθευτή ποσού ίσο με το 
10% της αξίας των υλικών για τα οποία κηρύχθηκε έκπτω¬ 
τος όταν του δόθηκε το δικαίωμα να παραδώσει τα υλικά 
μέχρι την προηγούμενη της ημερομηνίας διενέργειας του 
διαγωνισμού, ανεξάρτητα εάν τελικά έκανε ή όχι χρήση 
του δικαιώματος αυτού. 

ε) Η είσπραξη εντόκως της τυχόν προκαταβολής που 
χορηγήθηκε στον έκπτωτο από τη σύμβαση προμηθευτή 
είτε από ποσό που τυχόν δικαιούται να λάβει είτε με κατά¬ 
θεση του ποσού από τον ίδιο είτε με κατάπτωση της 
εγγύησης προκαταβολής. Ο υπολογισμός των τόκων 
γίνεται από την ημερομηνία λήψης της προκαταβολής 

από τον προμηθευτή μέχρι την ημερομηνία έκδοσης της 
απόφασης κήρυξής του ως έκπτωτου , με το ισχύον κάθε 
φορά ανώτατο όριο επιτοκίου για τόκο από δικαιοπραξία 
από την ημερομηνία δε αυτή και μέχρι της επιστροφής 
του με το ισχύον κάθε φορά επιτόκιο για τόκο υπερημε- 
ρίας. 

6. Σε περίπτωση που η προμήθεια υλικού σε βάρος 
έκπτωτου προμηθευτή γίνεται με τροποποίηση όρων ή 
τεχνικών προδιαγραφών της κατακύρωσης, της ανάθε¬ 
σης ή της σύμβασης, από τις οποίες κηρύχθηκε έκπτωτος 
κατά περίπτωση, κατά τον υπολογισμό του διαφέροντος 
σε βάρος του, λαμβάνεται υπόψη η διαφορά που τυχόν 
προκύπτει από την τροποποίηση των σχετικών όρων ή 
τεχνικών προδιαγραφών, η οποία συμψηφίζεται με το 
προς καταλογισμό ποσό. 

Αρθρο 32 

ΑΝΑΘΕΣΗ ΥΠΗΡΕΣΙΩΝ 

Αναφορικά με τις προϋποθέσεις - διαδικασίες αναθέ- 
σεως εκτελέσεως υπηρεσιών ή παροχής υπηρεσιών, 
εφαρμόζονται οι διατάξεις των άρθρων 82 και 83 του 
Νόμου 2362/95 καθώς και το Π.Δ. 346/98, συμπληρωμα- 
τικώς δε και οι διατάξεις του παρόντος κανονισμού. 


Αρθρο 33 

ΣΥΓΚΡΟΤΗΣΗ ΣΥΛΛΟΓΙΚΩΝ ΟΡΓΑΝΩΝ 

Η σύνθεση των Επιτροπών Προμηθειών παραλαβής 
Υλικών καθορίζεται από το Διοικητικό Συμβούλιο ή τον 
Συντονιστή Διευθυντή με εξουσιοδότηση του Διοικητικού 
Συμβουλίου. 

Χρέη Γραμματέα των Επιτροπών εκτελεί υπάλληλος 
του Οργανισμού που ορίζεται με την ίδια 
απόφαση που αφορά τον ορισμό των μελών των παρα¬ 
πάνω Επιτροπών. 

Άρθρο 34 

ΜΕΤΑΒΑΤΙΚΕΣ ΔΙΑΤΑΞΕΙΣ 

Προμήθειες για τις οποίες έχει δημοσιευθεί διακήρυξη 
ή έχει υπογράφει σύμβαση ή έχει ανατεθεί η εκτέλεση 
προμήθειας υλικών ή υπηρεσιών σύμφωνα με τους όρους 
του Κανονισμού πριν από την ισχύ του παρόντος εκτε- 
λούνται σύμφωνα με τους όρους αυτούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1999 

οι υφυπουργοί 

ΑΝΑΠΤΥΞΗΣ ΠΟΛΙΤΙΣΜΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

'ΚΑΠΟΔΙΣΤΡΙΟΥ 34 ~ΛΘΗΝΛ 104 32 * ΤΕΕΕΧ 223211 ΥΡΕΤ ΟΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐίρ: νννννν.θΙ.^Γ 
ΙΝ ΓΕΠΝΕΤ: Ηο1.9Γ 
β-τηαίί: ηνβε @ ΗοΙ.τ)Γ 


ΥΠΗΡΕΣΙΕΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Λ.Ε. - Ε Π Ε 
Πληροφορίες δημοσιευμάτων λοιπών Φ.Ε.Κ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Λ Ε - Ε.Γ1.Ε. 
Εγγραφή Συνδρομητών Φ.Ε.Κ. και 
αποστολή Φ.Ε Κ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΪΦΕΡΕΪΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 

5225 7131 ΘΕΣΣΑΛΟΝΙΚΗ 

5230641 Βασ. Όλγας 227 - Τ.Κ. 54100 (031) 423956 

5225 713 ΠΕΙΡΑΙΑΣ 

5249547 Νικήτα 6 8 Τ.Κ. 185 31 4135228 

5239 762 ΠΑΤΡΑ 

5248 141 Κορίνθου 327 · Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 41 1 10 (041) 597449 

ΚΕΡΚΥΡΑ 

Σαμαρά 13 Τ Κ.491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (061)396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ ' ΜέχΡ' θ σελίδ ^ 200 δ Ρ*· 

ΕΦΗΜΕΡΙΔΟΙ ΤΗΣ ΚΥΒΕΡΝΗΣΕΩΣ _ . . „ „, ΛΓΛ(ίί . κπ( Λ νω πη 


Από 8 σελίδες και άνω προσαύξηση 100 δ ρχ. ανά θσέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Λ' (Νόμοι. Π Δ.. Συμβάσεις κ.λπ.) 

Β (Υπουργικές αποφάσεις κ.λπ} 

Γ (Διορισμοί, απολύσεις κ λπ Δη(ΐ. Υπαλλήλων) 
Δ' (Απαλλοτριώσεις, πολεοδομία κ.λπ) 
Αναπτυξιακών Πράξεων (Τ Α.Γ1.Σ.) 

Ν.Γ1.Λ Δ. (Διορισμοί κ λπ. προσωπικού Ν.Π.Λ Λ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Λ.Ε.(3.1.) 
Ανωτάτου Ειδικού Δικαστηρίου (Α.Ε.Λ) 
Προκηρύξεων Λ Σ Ε.Π 
Ανωνύμων Εταιρειών & Ε.ΓΙ.Ε. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
25 31___ 

60.000 δρχ. 

70.000 >■ . 

15.000 ·· . 

70 000 ·· . 

30.000 ■■ . 

15 000 ■* . 

5.000 » . 

10.000 » . 

3 000 >. . 

10.000 ” . 

250.000 » . 

250.000 ” . 


Κ Α.Ε. εσόδου υπέρ 
ΤΑΠΕΤ 3512 
3.000 δρχ. 

3 500 » . 

750 » . 

3.500 » . 

1.500 » . 

750 >· 

250 « . 

500 - . 

150 » . 

500 - 

12.500 - . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής 

* Οι Νομαρχιακές Αυτοδιοικήσεις. οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του Τ ΑΠΕΤ. 

* Η συνδρομή ισχύει για ένα χρόνο, που αρχίζει την ΙηΙανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι ιον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπ ηρέτησης των πολιτών λειτουργούν καθημερ ιν ά από Οβ.ΟΟ' έως 13.00 

(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







